title: Nitroalkaanit

text: Nitroalkaanit ovat huoneenlämpötilassa nestemäisiä tai kiinteitä aineita. Polaarinen nitroryhmä nostaa yhdisteiden kiehumispistettä verrattuna vastaaviin alkaaneihin. Nitroalkaanit voidaan luokitella kolmeen ryhmään niiden rakenteen perusteella. Primäärisissä nitroalkaaneissa nitroryhmään sitoutunut hiiliatomi on sitoutuneena yhteen hiilivetyryhmään ja kahteen protoniin, sekundäärisissä kahteen hiilivetyryhmään ja yhteen protoniin ja tertiäärisissä kolmeen hiilivetyryhmään. Primääriset ja sekundääriset nitroalkaanit ovat poikkeuksellisen happamia, koska ne ovat tautomerisessa tasapainossa niin kutsuttujen nitronihappojen ja nitronaatti-ionien kanssa. Tämän vuoksi ne liukenevat emäsliuoksiin, vaikka eivät muuten liukene veteen.


title: Nitroalkaanit

text: Nitroalkaanit ovat hyvin reaktiivisia ja ne voidaan muun muassa pelkistää alkaaneiksi, amiineiksi, hydroksyyliamiineiksi ja oksiimeiksi.


title: Nitroalkaanit

text:
Typpihapokkeen kanssa primääriset nitroalkaanit reagoivat muodostaen nitroliinihappoja ja sekundääriset nitroalkaanit muodostavat pseudonitroleja. Nitroalkaanien enolaattien kaltainen tautomerinen nitronaattimuoto reagoi useilla kondensaatioreaktioilla esimerkiksi niin kutsutussa Henry-reaktiossa eli nitroaldolireaktiossa muodostuu nitroalkoholeja nitroalkaanien reagoidessa aldehydien tai ketonien kanssa ja α,β-tyydyttymättömien karbonyyliyhdisteiden kanssa ne reagoivat Michael-additiolla.
Emäksisissä olosuhteissa primäärisistä ja sekundäärisistä nitroalkaaneista muodostuu aldehydejä tai ketoneja ja tätä kutsutaan Nef-reaktioksi.


title: Nitroalkaanit

text: Laboratoriomittakaavassa primäärisiä ja sekundäärisiä nitroalkaaneja voidaan valmistaa alkyylihalidien ja natrium- tai hopeanitraatin välisellä reaktiolla ja tertiäärisiä nitroalkaaneja hapettamalla tertiäärisiä amiineja kaliumpermanganaatin avulla. Teollisuudessa käytetään kaasufaasissa tapahtuvaa alkaanien tai alkeenien nitrausta. Nämä reaktiot tapahtuvat radikaalimekanismilla ja usein syntyy tuoteseos, josta eri nitroalakaanit voidaan erottaa tislaamalla.


title: Belleisle-luokka (taistelulaiva)

text: Belleisle-luokka oli kahden Ottomaanien laivaston tilaaman aluksen muodostama alusluokka, jonka Britannian kuninkaallinen laivasto valtasi alusten valmistuessa vuonna 1878.


title: Belleisle-luokka (taistelulaiva)

text: Luokan alukset suunnitteli Ahmed Passa.


title: Lamminkosken rautatieasema

text: Lamminkosken rautatieasema () on rautatieliikennepaikka -radalla Parkanon kaupungissa. Liikennepaikka toimii ainoastaan junakohtauspaikkana eikä sillä ole kaupallista liikennettä.


title: Vuoden 1617 valtiopäiväjärjestys

text: Vuoden 1617 valtiopäiväjärjestys oli ensimmäinen säädös, jossa Ruotsin valtiopäivien muoto määriteltiin. Valtiopäiväjärjestyksellä pyrittiin luomaan täsmälliset muodot valtiopäivien työskentelylle ja se säädettiin Örebron valtiopäivillä 24. tammikuuta 1617 kuningas Kustaa II Aadolfin hallitessa. Valtiopäiväjärjestys oli perustuslainomainen laki.


title: Vuoden 1617 valtiopäiväjärjestys

text: Vajaan parinkymmenen vuoden päästä säädetty vuoden 1634 hallitusmuoto muodostui maan varsinaiseksi perustuslaiksi ja vuonna 1723 säädettiin uusi valtiopäiväjärjestys. vuonna 1772 palautti vuoden 1617 valtiopäiväjärjestyksen voimaan. Se korvattiin Ruotsissa lopullisesti vuoden 1810 valtiopäiväjärjestyksellä. Se säilyi vielä sen jälkeenkin käytössä Suomen suuriruhtinaskunnassa, jossa se korvattiin lopulta vuoden 1869 valtiopäiväjärjestyksellä.


title: Vuoden 1617 valtiopäiväjärjestys

text: Valtiopäiväjärjestyksen mukaan valtiopäivillä oli neljä säätyä, aateli, papisto, porvaristo ja talonpojat. Aateissääty oli jakautunut kolmeen luokkaan: (1) kreiveihin ja vapaaherroihin, (2) valtaneuvosten jälkeläisiin ja (3) muihin aatelisiin. Valtiopäivien työskentelyn pääpaino oli kuninkaan johtamissa säätyjen yhteisistunnoissa. Kullakin säädyllä oli äänestettäessä yksi ääni, joten tarvittiin myös kunkin säädyn erillisiä kokoontumisia mielipiteen määrittelemiseksi. Mikäli säädyt eivät olleet äänestyksessä yksimielisiä, oli kuninkaalla oikeus valita yksi säätyjen ehdotuksista.


title: Ratikylän rautatieasema

text: Ratikylän rautatieasema () on rautatieliikennepaikka -radalla Kihniössä. Liikennepaikka toimii ainoastaan junakohtauspaikkana eikä sillä ole kaupallista liikennettä.


title: Peräseinäjoen rautatieasema

text: Peräseinäjoen rautatieasema () on rautatieliikennepaikka -radalla Seinäjoen kaupungissa. Liikennepaikka sijaitsi vuoteen 2005 saakka Peräseinäjoen kunnassa. Liikennepaikka toimii junankohtauspaikkana sekä aika ajoin tavaraliikenteen lastauspaikkana.


title: Larvakydön rautatieasema

text: Larvakydön rautatieasema () on rautatieliikennepaikka -radalla Seinäjoen kaupungissa. Liikennepaikka toimii ainoastaan junakohtauspaikkana eikä sillä ole kaupallista liikennettä.


title: Syrjämäen rautatieasema

text: Syrjämäen rautatieasema () on rautatieliikennepaikka -radalla Seinäjoen kaupungissa. Liikennepaikka toimii ainoastaan junakohtauspaikkana eikä sillä ole kaupallista liikennettä.


title: Penispumppu

text: Penispumppu (eng: penispump) on pumppu, joka asetetaan siittimen päälle. Penispumppu kasvattaa erektiota tai säännöllisesti käytettynä kasvattaa siittimen kokoa.


title: Penispumppu

text: Tämä on sopiva laite muun muassa miehille, joilla on erektiohäiriöitä, tai muuten heikko erektio.


title: Penispumppu

text: Samaan tarkoitukseen voi käyttää myös penisrengasta, mutta penispumppua tulee esikäyttää ennen penisrenkaan asettamista, jos käyttäjällä on esimerkiksi erektiohäiriö tai muuten vaikeuksia asettaa penisrengasta paikoilleen.


title: Peter Hains

text: Peter Hains voi tarkoittaa seuraavia:


title: HMS Hotspur (1870)

text: HMS Hotspur oli Britannian kuninkaallisen laivaston vuonna 1870 vesillelaskettu törmäyskeulalla varustettu alus.


title: HMS Hotspur (1870)

text: Alus tilattiin Govanista Napierilta ja sen köli laskettiin 2. lokakuuta 1868. Alus laskettiin vesille 19. maaliskuuta 1870 ja se valmistui 17. marraskuuta 1871.


title: HMS Hotspur (1870)

text: Alus romutettiin vuonna 1904.


title: John Wiita

text: John Wiita (salanimeltään Henry Puro, 1888 Ylistaro – 27. heinäkuuta 1981 Mystic, Connecticut) oli amerikansuomalainen toimittaja ja kommunistijohtaja.


title: John Wiita

text: Uskonnolliseen maanviljelijäperheeseen syntynyt Wiita kävi kansakoulun ja työskenteli isänsä maatilalla, kunnes hän 17-vuotiaana päätti muuttaa Yhdysvaltoihin. Saavuttuaan Kanadan kautta Wisconsinin Superioriin hän työskenteli rautatienrakentajana ja satamamiehenä. Pian Wiita kiinnostui sosialismista ja vuonna 1907 hän liittyi Amerikan Suomalaisen Sosialistijärjestön Superiorin osastoon. Vuonna 1910 Wiita valittiin järjestön keskilännen piirin toimeenpanevaan komiteaan ja vuosina 1911 ja 1914 hän toimi sen sihteerinä. Hän opiskeli Duluthin Työväen Opistossa ja työskenteli sen opettajana vuoteen 1916 saakka, jolloin opisto joutui Industrial Workers of the World -ammattiliiton haltuun. Samana vuonna Wiita meni töihin autotehtaalle Detroitiin, jossa hän osallistui Amerikan sosialistipuolueen toimintaan. Wiita työskenteli myös amerikansuomalaisten työväenlehtien toimittajana: "Toverissa" vuonna 1913, "Sosialistissa" vuonna 1915 sekä "Työmiehessä" vuonna 1917 ja uudelleen vuonna 1928.


title: John Wiita

text: Keväällä 1918 Wiita pakeni sotaväkeen ottoa Kanadaan, jossa hän työskenteli ystävänsä Elis Sulkasen maatilalla. Siellä hän omaksui nimen Henry Puro. Kanadassa hän tutustui Canadan Suomalaisen Sosialistijärjestön johtajiin J. W. Ahlqvistiin ja A. T. Hilliin, työskenteli järjestön sanomalehden "Vapauden" toimittajana vuosina 1919–1923 ja osallistui aktiivisesti Kanadan kommunistisen puolueen perustamiseen. Vuonna 1923 Wiita palasi omalla nimellään Yhdysvaltoihin, jossa hän työskenteli vuoteen 1925 saakka "Eteenpäin"-lehden toimittajana. 1920-luvulla hän oli yksi amerikansuomalaisten kommunistien johtajista. Wiita johti Yhdysvaltain kommunistisen puolueen suomalaisen järjestön uudelleenjärjestelyä eli ”bolševisointia” vuosina 1924–1925 ja vuonna 1925 hänet valittiin puolueen keskuskomiteaan. Vuonna 1927 hän oli perustamassa kommunistista Suomalaista Työväenjärjestöä ja työskenteli vuoteen 1932 saakka sen sihteerinä ja puheenjohtajana. Vuosina 1929–1935 Wiita toimi myös puolueen maatalousosaston johtajana ja sen jälkeen Ylä-Michiganin piirisihteerinä. Vuosina 1939–1943 hän työskenteli jälleen "Eteenpäin"-lehden toimittajana.


title: John Wiita

text: Wiita erosi kommunistipuolueesta vähin äänin vuonna 1943. Eron syitä olivat amerikansuomalaisten kohtelu Neuvosto-Karjalassa, Stalinin vainot, Neuvostoliiton ja Natsi-Saksan solmima Ribbentrop-sopimus ja sitä seurannut talvisota. Wiita meni ensin töihin lentokonetehtaalle New Yorkin osavaltion North Tarrytowniin ja muutti sitten perheensä kanssa Connecticutin Brooklyniin, jossa hän työskenteli kiinteistövälittäjänä. Wiita jätti jälkeensä joukon muistelmia ja muita asiakirjoja.


title: HMS Glatton (1871)

text: HMS Glatton oli Britannian kuninkaallisen laivaston vuonna 1871 vesillelaskettu monitori.


title: HMS Glatton (1871)

text: Alus tilattiin Chathamin telakalta ja sen köli laskettiin 10. elokuuta 1868. Alus laskettiin vesille 8. maaliskuuta 1871 ja se valmistui 24. helmikuuta 1872.


title: HMS Glatton (1871)

text: Alus romutettiin vuonna 1903.


title: HMS Rupert (1872)

text: HMS Rupert oli Britannian kuninkaallisen laivaston vuonna 1872 vesillelaskettu törmäyskeulalla varustettu monitori.


title: HMS Rupert (1872)

text: Alus tilattiin Chathamin telakalta ja sen köli laskettiin 6. kesäkuuta 1870. Alus laskettiin vesille 12. maaliskuuta 1872 ja se valmistui 1. heinäkuuta 1874.


title: HMS Rupert (1872)

text: Alus romutettiin vuonna 1907.


title: Cyclops-luokka

text: Cyclops-luokka oli Britannian kuninkaallisen laivaston neljän vuonna 1871 vesillelasketun aluksen muodostama monitoriluokka.


title: Suolahden rautatieasema

text: Suolahden rautatieasema otettiin käyttöön 1952. Se korvasi vanhan aseman, josta nykyisin käytetään nimeä Suolahden Wanha Asema.


title: Suolahden rautatieasema

text: Jyväskylä–Suolahti-rata valmistui 1898, ja rata otettiin käyttöön syksyllä 1898. Äänekosken tehtaat rakensi pässinradaksi sanotun kapearaiteisen radan Äänekoskelta Suolahteen. Liikenne tällä radalla alkoi vuoden 1899 lopussa. Sitä levennettiin, kun 1938 rataa päätettiin jatkaa Haapajärvelle. Leveäraiteinen rata Suolahdesta Äänekoskelle saatiin valmiiksi vuonna 1943. Suolahden uusi asema otettiin käyttöön 1952. Matkustajaliikenne Äänekoski–Haapajärvi-rataosalla lakkautettiin 1960-luvun lopussa ja Jyväskylä–Äänekoski-välillä 1986. Taajama kehittyi rautatieaseman lähiympäristöön.


title: HC Vantaa

text: HC Vantaa (Ent. Kiekko-Vantaa Itä) on vantaalainen jääkiekkoseura joka pelaa II divisioonaa. HC Vantaan piti nousta kaudeksi 2015-2016 Suomi-sarjaan, mutta varainhankinta epäonnistui. HC Vantaa pelaa ottelunsa Trio areenalla.


title: Olaus Martini

text: Olaus Martini ("Olof Mårtensson") (1557 Uppsala – 17. maaliskuuta 1609 Uppsala) oli Ruotsin arkkipiispa vuosina 1601–1609. Hän tuli tunnetuksi jo nuorena pappina, kun hän paheksui kuningas Juhana III:n pitämän saarnan katolisia piirteitä. Kuningas Kaarle IX nimitti hänet arkkipiispaksi, vaikka Martini piti häntäkin salakatolisena. Kiista oli vähällä johtaa Martinin maastakarkotukseen.


title: Olaus Martini

text: Martini edisti tehtävässään kansanopetusta ja väestökirjanpitoa. Hän teki ruotsinnoksen Martti Lutherin virrestä Enkeli taivaan.


title: Lex Gillette

text: Elexis LaVelle "Lex" Gillette (s. 19. lokakuuta 1984 Kinston, Pohjois-Carolina) on yhdysvaltalainen vammaisyleisurheilija, joka kilpailee F11-luokassa pääosin pituushypyssä ja kolmiloikassa. 188 senttimetriä pitkä ja 79 kilogrammaa painava Gillette pitää hallussaan luokkansa maailmanennätystä 677. Gillette on syntymästään asti kärsinyt toistuvista silmän verkkokalvon irtaumista ja nykyisin hän on täysin sokea. Gilletten avustajana toimii Wes Williams.


title: Lex Gillette

text: Gillette on saavuttanut kesäparalympialaisista kolme hopeamitalia pituushypystä, vuosilta 2004, 2008 ja 2012. MM-kilpailuista hän on saavuttanut kaksi pituushyppykultaa vuosilta 2013 ja 2015 sekä yhden pikaviestihopean ja yhden kolmiloikkahopean ja -pronssin. Vuoden 2015 MM-kilpailuissa Gillette hyppäsi yhden hypyistään pituushyppylaatikon ulkopuolelle, mutta voitti silti kultaa.


title: Lex Gillette

text: Gillette on julkaissut muusikkona yhden singlen, "On the Stagen", vuonna 2012. Hän toimii myös motivoivana puhujana.


title: Sven Müller

text: Sven Müller (s. 7. helmikuuta, 1992 Mainz) on saksalainen moottoriurheilija. Hän kuuluu Porschen junioriohjelmaan.


title: Sven Müller

text: Müller aloitti uransa Karting-sarjoissa vuonna 2004 ja kilpaili sen eri luokissa vuoteen 2009 asti.


title: Sven Müller

text: Vuonna 2010 Müller aloitti kilpauransa ADAC Formel Masters -sarjassa. Hän saavutti ensimmäisellä kaudellaan 50 pistettä sijoittuen sarjan yhdeksänneksi. Vuonna 2011 Müller jatkoi sarjassa ja saavutti neljä voittoa, yhden paalupaikan ja 12 palkintosijaa sijoittuen loppupisteissä kolmanneksi. Vuonna 2012 Müller siirtyi Formula 3 Euroseries -sarjaan. Hän saavutti kauden aikana kaksi voittoa, kaksi paalupaikkaa ja seitsemän palkintosijaa sijoittuen sarjassa kuudenneksi. Vuonna 2013 Müller kilpaili uudelleen perustetussa Euroopan Formula 3 -sarjassa saavuttaen 122 pistettä ja yhden palkintosijan sijoittuen sarjan yhdeksänneksi.


title: Sven Müller

text: Vuonna 2014 Müller siirtyi kilpailemaan Porsche Supercup -sarjaan. Hän saavutti yhden voiton ja yhden kolmossijan kauden aikana sijoittuen sarjan seitsemänneksi. Hän kilpaili myös Saksan Porsche Carrera Cup -sarjassa saavuttaen yhden paalupaikan ja viisi palkintosijaa sijoittuen loppupisteissä neljänneksi. Vuonna 2015 Müller jatkoi Porsche Supercupissa saavuttaen neljä voittoa, kolme paalupaikkaa ja kuusi palkintosijaa sijoittuen sarjan loppupisteissä toiseksi. Hän osallistui samana vuonna yhteen FIA World Endurance Championship -sarjan kilpailuun.


title: Laura Mvula

text: Laura Mvula (o. s. "Douglas", s. 23. huhtikuuta 1986) on brittiläinen soullaulaja ja -lauluntekijä. Birminghamista kotoisin olevan Mvulan esikoisalbumi "Sing to the Moon" julkaistiin maaliskuussa 2013. Lokakuussa 2015 Mvula antoi loppuunmyydyn konsertin UMOn ja Helsingin kaupunginorkesterin solistina Musiikkitalossa.


title: Laura Mvula

text: "Helsingin Sanomien" Ilkka Mattila kutsui Laura Mvulan omintakeista musiikkityyliä ”taidesouliksi”. Paul Lester käytti "The Guardian" -lehdessä termiä ”gospeldelia”, ilmeisesti sanoista "gospel" ja "psykedelia". Mvula mainitsee musiikillisiksi vaikuttajikseen artistit Jill Scott, Erykah Badu ja Lauryn Hill.


title: Laura Mvula

text: Mvula varttui Birminghamin Selly Park- ja Kings Heath -lähiöissä kolmilapsisen perheen esikoisena. Hänen äitinsä on kotoisin Karibianmeren Saint Kittsin saarelta ja isä Jamaikalta. Mvula ihaili tyttöyhtye Eternalia ja liittyi vuonna 2005 tätinsä perustamaan Black Voices -nimiseen a cappella -yhtyeeseen. Vuonna 2008 Mvula muodosti jazzia ja neo-soulia yhdistävän yhtyeen nimeltä Judyshouse, jossa hän toimi laulusolistina ja laulujen kirjoittajana. Vuonna 2009 Mvulasta tuli Lichfield Community Gospel Choirin johtaja.


title: Laura Mvula

text: Mvula opiskeli Birminghamin konservatoriossa ja säveltämistä Birminghamin yliopistossa. Toimiessaan yläkoulun sijaisopettajana hän alkoi vapaa-aikanaan kirjoittaa lauluja tietokoneella. Hän koosti niistä demotallenteen, josta musiikkituottaja Steve Brown innostui ja ohjasi Laura Mvulan manageri Kwame Kwaten asiakkaaksi.


title: Laura Mvula

text: Mvula solmi levytyssopimuksen Sonyn RCA-levymerkin kanssa ja julkaisi EP-levyn "She" marraskuussa 2012. Sitä seurasi maaliskuussa 2013 Steve Brownin tuottama esikoisalbumi "Sing to the Moon", joka nousi Britannian albumilistan yhdeksänneksi. Ennen albumia julkaistiin single ”Green Garden”, joka on kunnianosoitus Mvulan kotilähiölle Kings Heathille.


title: Laura Mvula

text: Vuonna 2012 Mvula oli ehdolla BRIT Awards -gaalan kriitikkopalkinnon saajaksi. Seuraavana vuonna hän sijoittui neljänneksi BBC:n Sound of 2013 -äänestyksessä. Lokakuussa 2013 Mvula voitti parhaan naisesiintyjän ja parhaan R&B- ja soulartistin palkinnot MOBO Awards -gaalassa.


title: Laura Mvula

text: Helmikuussa 2013 Mvula esiintyi ensi kertaa televisiossa BBC One -kanavan "The Graham Norton Show'ssa" kappaleella ”Green Garden”.


title: Hankkija-Maatalous

text: Hankkija-Maatalous Oy oli 1988 perustettu Hankkijan tytäryhtiö, johon heinäkuussa 1988 tuli toiseksi osakkaaksi SOK. Yhtiöön tulivat Maatalous-Hankkijan maataloustoiminnot ja Kone-Hankkinan maatalouskonetoiminnot. Lisäksi yhteistyö päättä kaksikymmentävuotta vanhan SOKn ja Hankkijan kiistan vähittäiskaupasta, joka oli pakottanut Hankkijaa luomaan tuottajaosuuskunnilleen oman vähittäiskauppaverkoston SOK:hon kuuluvien vähittäiskauppojen rinnalle koko Suomeen. Tapahtumaa kutsuttiin 1968 "Hankkijan talvisodaksi" kuvaamaan taistelua Hankkijan itsenäisyydestä pellervolaisessa osuuskauppaliikkeessä SOK:a jäsenkauppoineen vastaan..


title: Hankkija-Maatalous

text: Tammikuussa 2007 Lännen Tehtaat ja Hankkija-Maatalous Oy sopivat Lännen Tehtaiden omistamien Suomen Rehu Oy:n ja Avena Nordic Grain Oy:n osake-enemmistöjen (51 %) siirtymisestä Hankkija-Maatalouden omistukseen. Kilpailuviraston suorittaman selvityksen jälkeen osapuolet luopuivat Avena Nordic Grainin osakkeiden kaupasta. Suomen Rehu Oy:n osakkeiden kauppa toteutui kesäkuussa 2007. Hankkija-Maataloudella on oikeus ostaa loput Suomen Rehun osakkeista aikaisintaan 15 kuukauden kuluttua tehdystä kaupasta.


title: Helmet (jalkapallo)

text: Helmet on Suomen Palloliiton kunniakerho, johon kutsutaan suomalaisen naisten jalkapalloilun edistämisessä ansioituneita entisiä maajoukkuepelaajia ja muita toimijoita. Kunniakerho perustettiin vuonna 2014, jolloin valittiin ensimmäiset 12 jäsentä. Miesten jalkapalloilussa sitä vastaa Gladiaattorit.


title: Marketta Hartikka

text: Marketta Hartikka (s. 4. heinäkuuta 1949) on suomalainen entinen jalkapalloilija. Hän pelasi 14 ottelua Suomen naisten maajoukkueessa vuosina 1973–1978 ja oli maajoukkueen ensimmäinen kapteeni. Hartikan seurajoukkue maajoukkuevuosien aikana oli Helsingin Jalkapalloklubi. Hänet valittiin vuonna 2014 Palloliiton Helmet-kunniakerhoon ensimmäisten joukossa.


title: Vähäjärvi (Ikaalinen)

text: Vähäjärvi on Pirkanmaalla Ikaalisissa Riitialassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Vähäjärvi on osa Vähäjärven valuma-aluetta.


title: Vähäjärvi (Ikaalinen)

text: Järvi on 1,1 kilometriä pitkä, 700 metriä leveä ja sen pinta-ala on 42 hehtaaria. Se on täysin peltojen ympäröimä ja siihen laskeekin kymmenen tulo-ojaa. Yksi tulo-ojista tuo suoalueiden vettä valuma-alueen pohjoisosista asti. Järvi on jakautunut valtatie 3 penkereen vuoksi kahteen altaaseen, jotka ovat yhteydessä toisiinsa valtatien sillan avulla. Järven luusua sijaitsee sen itäpäässä ja sieltä laskee 1,1 kilometriä pitkä laskuoja Kyrösjärven Heittolanlahden pohjukkaan Jouttulahteen. Laskujoki virtaa suon läpi, jossa siihen yhtyy pieni sivuoja ja sen Paskolampi. Järven eteläranta on laajaa avosuota, jossa on metsäsaarekkeita. vaikkaympäristössä on useita maatiloja, ei järven rannoilta löyty vapaa-ajan asuntoja.


title: Vähäjärvi (Ikaalinen)

text: Vähäjärven vedenlaadusta on vain vähän tutkimustuloksia käytettävissä. Viimeisin tutkimus on 1990-luvun alusta, jolloin veden fosforipitoisuus oli noin 60 μg/l.


title: Vähäjärvi (Ikaalinen)

text:
Vähäjärvi on liitetty valtakunnalliseen lintuvesien suojeluohjelmaan. Siihen kuuluu 62–64 hehtaaria vesi- ja maa-alueita, jotka valtatie 3 halkaisee lähes etelä-pohjois-suunnassa. Voidaankin puhua itä- ja länsipuolen alueista. Itäpuoli on rehevämpi ja siinä on laajat luhta-alueet, joissa linnusto viihtyy runsaslukuisesti. Länsipuolella ovat ruovikot varsin laajoja. Pesintälaskennassa on saatu tulokseksi (luvut ovat havaittujen pesien lukumääriä): kaulushaikara 1, silkkiuikku 2, laulujoutsen 2, lapasorsa 1, haapana
1, punasotka 1, tukkasotka 1, naurulokki 20, luhtakana 2, luhtahuitti 1, nokikana 3 ja kurki 2. Ruovikoissa viihtyvät ruokokerttunen
6 ja ruskosuohaukka 1. Sinisorsia on paljon, mutta niiden pesintälukua ei olla arvioitu. Syys- ja kevätmuuton aikana järvelle kerääntyy muuttolintuja. Kerääntymämääriä on arvioitu seuraavasti (luvut ovat havaittujen yksilöiden lukumääriä): liro 85, mustaviklo 12, suokukko 30, jouhisorsa 2, pikkulokki 40 ja naurulokki 100.


title: Vähäjärvi (Ikaalinen)

text: Vuonna 1876 haki 11 osakkaan yhtymä lupaa laskea Vähäjärven vedenpintaa. Osakkailla oli hankkeessa kaikilla yhtäsuuret osuudet tuotosta ja paljastuneesta maasta. Ikaalisten pitäjänkartassa järven ympärillä kiertää leveä niityksi maalattu alue, joka saattaisi olla vesijättömaata. Samassa kartassa on Kyröjärven alaville nykyrannoille piirretty kaksi rantaviivaa. Nämä voisivat esittää Kyrösjärven vuosina 1865–1866 tehdyn vedenpinnanlaskun seuraukset Riitialan kulmakunnalla.


title: Otto Julius Hagelstam

text: Otto Julius Hagelstam, vuoteen 1817 Hagelberg (11. maaliskuuta 1784 Nauvo – 28. huhtikuuta 1870 Tukholma) oli suomalaissyntyinen eversti ja Ruotsissa vaikuttanut kartografi.


title: Otto Julius Hagelstam

text: Hagelstamin vanhemmat olivat kapteeni Gabriel August Hagelberg ja Anna Lovisa Qvick ja puoliso vuodesta 1817 Eva Fredrika Burenstam (1791-1877). Hän sai meriupseerin koulutuksen ja osallistui luutnanttina Suomen sotaan 1808-1809, kunnostautuen erityisesti Grönvikin salmen meritaistelussa. Suomen tultua sodan jälkeen liitetyksi Venäjään Hagelberg siirtyi Ruotsiin ja tuli 1810 kapteenina merimittausjoukon jäseneksi. Hänet aateloitiin Kaarle XIV Juhanan kruunauksen yhteydessä 1818, jolloin hän otti sukunimekseen Hagelstamin. Siviiliin Hagelstam siirtyi 1824 ja ryhtyi maanviljelijäksi puolisonsa tiluksille Södermanlandissa. Hän ehti kuitenkin aloittaa nykyaikaisen merikartoituksen Ruotsissa ja kartoitti useiden saaristoalueiden lisäksi myös Ruotsin suuria sisäjärviä. Hänen työnsä tunnetuin tulos lienee "Geografisk militarisk och statistik karta öfver hela Sverige och Norrige" (1820). Erottuaan upseerinvirasta Hagelstam toimi politiikassa aateliston edustajana ja tuli tunnetuksi Venäjän vastustajana. Krimin sodan aikana 1853-1856 hän tuki aktiivisesti Ranskan ja Englannin laivasto-operaatioita Itämerellä ja laati 1855 suunnitelman Pietarin valtaamiseksi mereltä tehdyllä yllätysmaihinnousulla.


title: Tempelhofin lentoaseman katurata

text: Tempelhofin lentoaseman katurata (virallisesti Tempelhof Airport Street Circuit) on Tempelhofin lentoaseman asemataso-osassa Saksan Berliinissä sijaitseva moottorirata. Radalla on kilpailtu Formula E -sarjaa sen debyyttikaudella eli kaudella 2014–2015.


title: Tempelhofin lentoaseman katurata

text: 2,47-kilometrisen ja 17 mutkaa sisältävän radan on suunnitellut Rodrigo Nunes. Se julkistettiin helmikuussa 2015 ja ensimmäinen Formula E -kilpailu käytiin saman vuoden toukokuussa. Kilpailun voitti belgialainen Jérôme d’Ambrosio.


title: Tempelhofin lentoaseman katurata

text: Radan ennätystä pitää hallussaan brasilialainen Nelson Piquet Jr.


title: Nestorin palatsi

text: Nestorin palatsi () eli Pyloksen palatsi, esihistoriasta puuhuttaessa yleensä vain Pylos, on mykeneläisaikaisen palatsin ja kaupungin arkeologinen kohde Messeniassa Kreikassa. Se sijaitsee Pýlos-Néstoraksen kunnassa Epáno Egklianóksen kukkulalla lähellä Chóran kaupunkia, noin 16 kilometriä pohjoiseen nykyisestä Pýloksen kaupungista.


title: Nestorin palatsi

text: Palatsi on rakennettu myöhäisellä pronssikaudella, tarkemmin LH IIIB -kaudella noin vuonna 1300 eaa. Se korvasi tuolloin paikalla olleen varhaisemman linnoitetun palatsin. Palatsi on nimetty Nestorin mukaan. Tämä oli kreikkalaisessa mytologiassa Pyloksen kuningas isänsä Neleuksen jälkeen ja merkittävimpiä Troijan sotaan osallistuneita sotapäälliköitä. Palatsi oli käytössä 1200-luvun eaa. ja tuhoutui tulipalossa 1100-luvun alussa eaa. Tämän jälkeen paikka hylättiin.


title: Nestorin palatsi

text: Palatsin löysi Konstantínos Kourouniótis vuonna 1939. Sen järjestelmälliset arkeologiset kaivaukset alkoivat vuonna 1952 Carl Blegenin johdolla.


title: Nestorin palatsi

text: Palatsi on tunnetuista mykeneläisistä palatseista parhaiten säilynyt. Rakennus on ollut kaksikerroksinen. Se on muodostunut kolmesta siivestä ja käsittänyt yhteensä 105 huonetta. Pääsiiven merkittävin huone on suuri megaron tai ”valtaistuinsali”. Siivessä on myös mm. propylon, yksityistiloja, kylpyhuone, arkisto sekä lukuisia varastohuoneita. Koillis- ja lounaissiivissä on ollut työpajoja ja lisää yksityishuoneita ja säilytystiloja. Palatsi oli koristeltu lukuisin seinämaalauksin. Palatsin ympärillä on ollut pienempiä rakennuksia, alakaupunki sekä mm. tholos-hautoja.


title: Nestorin palatsi

text:
Palatsin arkistosta on löydetty satoja lineaari-B-tauluja. Ne ovat olleet erittäin merkittäviä sekä palatsin toimintojen että lineaari-B:n ymmärtämisen kannalta.
Vuonna 2015 tutkijat löysivät palatsin läheltä 1500-luvulta eaa. peräisin olevan merkittävän haudan. Haudassa oli yli 1 400 arvokasta esinettä, mukaan lukien kultakoruja, hopeisia astioita, norsunluuesineitä sekä pronssimiekka, jossa on kullasta ja norsunluusta tehty kahva. Kyseessä on joko merkittävän sotilaan tai jopa kuninkaan hauta. Hauta ajoittuu aikaan noin 200–300 vuotta ennen myyttistä Nestoria ja tämän isää Neleusta. Monet esineistä ovat minolaista tyyliä ja kertovat palatsin ja mykeneläisen kulttuurin yhteyksistä Kreetalle.


title: Nestorin palatsi

text: Alueelta tehdyt esinelöydöt ovat esillä Chóran arkeologisessa museossa.


title: Odysseuksen palatsi

text: Odysseuksen palatsi () on mykeneläisaikaisen palatsin arkeologinen kohde Ithakan saarella Kreikassa. Se sijaitsee saaren pohjoisosassa lähellä Exogín kylää. Alue tunnetaan myös nimellä "Schóli Omírou" (Σχολή Ομήρου, ”Homeroksen koulu”) sekä "Ágios Athanásios" (Άγιος Αθανάσιος).


title: Odysseuksen palatsi

text: Palatsi on rakennettu noin vuonna 1300 eaa. Rakennus on ollut kahteen (tai kolmeen) tasoon rakennettu palatsi, jossa oli kallioon kaiverrettu portaikko. Rakennuksessa on ollut myös mm. työpaja- ja varastohuoneita, viemäröinti sekä maanalainen vesisäiliö. Alueelta on löydetty myös hautakehä sekä 1200-luvulta eaa. peräisin oleva kaivo. Kokonaisuus muistuttaa monin tavoin muita tunnettuja mykeneläisiä palatseja, kuten Mykenen palatsia ja Nestorin palatsia (Pyloksen palatsia).


title: Odysseuksen palatsi

text: Palatsin rauniot löydettiin vuonna 2010. Thanásis Papadópouloksen johtamat kaivaukset alueella olivat tuolloin kestäneet 16 vuotta. Rakennus on nimetty Odysseuksen mukaan. Tämä oli kreikkalaisessa mytologiassa Ithakan kuningas ja yksi merkittävimpiä Troijan sotaan osallistuneita sotapäälliköitä. Homeroksen "Odysseiassa" kuvaamaa Odysseuksen palatsia on etsitty Ithakalta pitkään, ja merkittävien arkeologisten löydösten puuttumista on pidetty muiden seikkojen ohella jopa tukena sille ajatukselle, että Homeroksen ”Ithaka” olisikin ollut joku toinen saari. Tutkijoiden mukaan löydetyt rauniot vastaavat monin tavoin Homeroksen kuvausta Odysseuksen palatsista, ja tukevat perinteistä näkemystä, että Ithaka on ollut merkittävä mykeneläisaikainen keskus. Ei voida kuitenkaan tietää, liittyvätkö rauniot johonkin Odysseus-nimiseen kuninkaaseen. Joka tapauksessa arkeologista kohdetta kutsutaan usein nimellä ”Odysseuksen palatsi”.


title: Padingin voimalaitos

text: Padingin voimalaitos on vesivoimala Nivalassa Kalajoen Padinginkoskessa. Se valmistui Kalajoen Sähkö Oy:n rakennuttamana 1979. Sen putouskorkeus on 4,3 metriä, teho 1 MW. Sen omistaa nykyisin Kalajokilaakson Sähkö Oy. Voimalaitoksen yhteydessä on säännöstelypato, jonka on rakennuttanut Vesihallitus.


title: Jussi Pinomäki

text: Jussi Pinomäki (s. 23. lokakuuta 1977 Turku) on suomalainen aktiiviuransa autourheilija, joka tunnetaan parhaiten rallicrossin parista.


title: Jussi Pinomäki

text: Pinomäki aloitti uransa formuloiden parissa. Hän voitti formula 3:n Suomen mestaruuden vuonna 2002. Pinomäki kilpaili monta vuotta rallicrossin EM-sarjassa. Hän voitti kakkosluokan mestaruuden vuonna 2008 ja kolmosluokan mestaruuden vuonna 2004 ja 2005. Kakkosluokassa hän sijoittui lisäksi kolmanneksi vuonna 2006 ja kolmosluokassa kolmanneksi vuonna 2003. Rallicrossin EM-sarjan pääluokassa Pinomäki kilpaili vuodet 2009–2010. EM-sarjassa vietettyjen vuosien jälkeen Pinomäki siirtyi ajamaan Yhdysvaltoihin vuonna 2010, jossa hän kilpaili vuoteen 2012 asti.


title: Jussi Pinomäki

text: Uransa jälkeen Pinomäki on toiminut EM-sarjassa kilpailevan Ford Olsberg MSE -tallin managerina. Talli voitti EM-sarjan tallimestaruuden vuonna 2014.


title: Jussi Pinomäki

text: Pinomäki pelasi vuosina 1998–1999 rullakiekon SM-liigassa Kiekko-67:n paidassa. Myös hänen veljensä Kalle Pinomäki on autourheilija.


title: Iso Virkajärvi

text: Iso Virkajärvi on Pirkanmaalla Hämeenkyrön ja Ikaalisten rajalla Virkajärven kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Iso Virkajärvi on osa Kyrösjärven lähialuetta.


title: Iso Virkajärvi

text: Järvi on 600 metriä pitkä, 250 metriä leveä ja sen pinta-ala on 7,2 hehtaaria. Sen ympäristö on metsämaan ja peltomaiden välissä. Kolme tulo-ojaa ovat metsäojia ja yksi on pelto-oja. Järven 3,4 kilometriä pitkä laskuoja lähtee järven pohjoispäästä ja laskee Vähä Virkajärven ja Kaakkurilammen läpi Sikurinlahteen Kyrösjärvessä. Oja alajuoksusta on nimeltään Myllyoja. Myllyoja toimii samalla Hämeenkyrön ja Ikaalisen välisenä rajana. Rantaviiva on 1,4 kilometriä pitkä ja se muodostaa järvelle suoreunuksen. Järven lähiympäristössä on neljä maatilaa, mutta rannalle ei ole rakennettu vapaa-ajan asuntoja. Järvelle ei johda teitä.


title: Vähä Virkajärvi

text: Vähä Virkajärvi on Pirkanmaalla Hämeenkyrön ja Ikaalisten rajalla Virkajärven kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Vähä Virkajärvi on osa Kyrösjärven lähialuetta.


title: Vähä Virkajärvi

text: Järvi on 150 metriä pitkä 70 metriä leveä. Se on Myllyoja läpivirtausjärvi, jota kokonsa puolesta voidaan kutsua lammeksikin. Sen ympäristö on peltomaata. Myllyoja virtaa sen läpi ja laskee Kyrösjärvessä Sikurinlahteen 2,4 kilometrin päässä. Rannalle on rakennettu yksi vapaa-ajan asunto. Järvelle ei johda tietä, mutta Virkajärven kylätie ohittaa sen läheltä ja yhtyy kilometrin päässä valtatielle 3.


title: Matti Hukkanen

text: Matti Matinpoika Hukkanen tai "Matts Huckain" (7. kesäkuuta 1794 Rantasalmi – 12. elokuuta 1848 Kylliälän kartano, Viipurin pitäjä) oli suomalainen herastuomari, opettaja ja kansanrunoilija.


title: Matti Hukkanen

text: Hukkasen vanhemmat olivat ratsutilallinen ja kievarinpitäjä Matti Matinpoika Hukkanen (1769–1813) ja Ulriikka Eerikintytär Ruuthin (1769–1825). Hukkanen kävi Kuopion triviaalikoulua yhden kevätlukukauden 1807. Hän toimi lautamiehenä ja herastuomarina Rantasalmella ja omisti vuodesta 1819 alkaen Hiismäen ratsutilan. Hukkanen muutti vuonna 1831 perheineen Viipurin pitäjään ja hän toimi siellä Talissa sijainneen vuonna 1829 perustetun Kylliälän kasvatuslaitoksen opettajana. Hukkanen viljeli myös siellä vuokraamaansa Kylliälän (Nygård) maatilaa. Hukkanen kuoli koleraan elokuussa 1848.


title: Matti Hukkanen

text: Hukkanen oli myös kansanrunoilija ja hänen runojaan julkaistiin 1820-luvulla Turun Wiikko-Sanomissa. Näitä runoja olivat muun muassa toukokuussa 1820 julkaistu runo "Kalliista Ajasta vuonna 1819". Elias Lönnrot yöpyi runonkeruumatkallaan Hukkasen luona Rantasalmella 29. – 30. toukokuuta 1828 ja merkitsi Hukkaselta muistiin yhden kirkonrakennusta käsitelleen runon.


title: Matti Hukkanen

text: Matti Hukkanen oli naimisissa vuoteen 1820 saakka Albertina Petanderin (1798–1820) kanssa ja vuodesta 1825 Rantasalmen lukkarin Johan Seskanderin (1769–1823) tyttären Maria Elisabet Johanintytär Seskanderin (s. 1802) kanssa.


title: Jukka Viikilä

text: Jukka Viikilä (s. 1973) on suomalainen Finlandia-palkittu kirjailija ja dramaturgi.


title: Jukka Viikilä

text: Viikilä on valmistunut Teatterikorkeakoulun dramaturgilinjalta teatteritaiteen kandidaatiksi, sekä opiskellut Pop & Jazz Konservatoriossa ja Kriittisessä korkeakoulussa. Hän on julkaissut kaksi runokokoelmaa, Runoja (Gummerus, 2008) ja Runoja II (Gummerus, 2010). Esikoiskokoelma oli ehdolla Helsingin Sanomien kirjallisuuspalkinnon saajaksi. Hänen runojaan on käännetty ainakin englannin, italian ja heprean kielille. Vuonna 2011 ilmestyi Viikilän yhdessä Janne Nummelan ja Tommi Nuopposen kanssa kirjoittama laaja kaunokirjallinen tietosanakirja "Ensyklopedia". Viikilän osuus teoksesta on noin 600 artikkelia. Ensyklopedia sai Mahdollisen Kirjallisuuden Seuran kirjallisuuspalkinnon vuoden 2011 parhaasta proosateoksesta.


title: Jukka Viikilä

text: Viikilän esikoisromaani, arkkitehti Carl Ludvig Engelin elämästä ja Helsingin monumentaalikeskustan synnystä kertova "Akvarelleja Engelin kaupungista" ilmestyi tammikuussa 2016 Gummeruksen kustantamana. Se voitti ilmestymisvuonnaan Finlandia-palkinnon.


title: Jukka Viikilä

text: Viikilä on kirjoittanut Yleisradiolle neljä kuunnelmaa, joista kaksi ensimmäistä, "Olen kuullut on kaupunki tuolla" ja "Akvarelleja Engelin kaupungista", on julkaistu yhteisniteenä "Kuullut kaupungit" (ntamo, 2013). Hänen kirjoittamansa ja Matti Ijäksen ohjaama tangokuunnelma "Hurmio" sai ensiesityksensä kesäkuussa 2015.


title: Jukka Viikilä

text: Viikilä on toiminut dramaturgina muun muassa Ryhmäteatterissa ja Suomen Kansallisteatterissa. Hän on tehnyt käsikirjoituksen Susanna Leinonen Companyn tanssiteokseen SEE | OBEY. Lisäksi hän on tehnyt sanoituksia muun muassa Kerkko Koskiselle, Plutonium 74:lle ja Husky Rescuelle. Musiikkivideoita hän on ollut käsikirjoittamassa Samuli Putrolle ja Kerkko Koskiselle. Viikilä muodostaa yhdessä Risto Oikarisen kanssa kirjallisen free-jazz yhtyeen Kahden miehen ylivoima. Hän opettaa luovaa kirjoittamista Kriittisessä korkeakoulussa.


title: Jukka Viikilä

text: Viikilän äiti Marjatta Viikilä on myös runoilija.


title: Stanislav Galijev

text: Stanislav Sergejevitš Galijev (, s. 17. tammikuuta 1992) on venäläinen jääkiekkoilija, joka pelaa NHL-seura Washington Capitalsissa.


title: Stanislav Galijev

text: Aiemmin Galijev pelasi QMJHL:ssä Saint John Sea Dogsissa, josta Capitals varasi hänet NHL:ään kolmannella kierroksella . Galijev debytoi NHL:ssä 8. huhtikuuta 2015 Boston Bruinsia vastaan. Ensimmäisen maalinsa hän teki kolme päivää myöhemmin 11. huhtikuuta New York Rangersia vastaan pelatussa ottelussa.


title: Henry Robinson

text: Henry Peach Robinson (1830–1901) oli brittiläinen valokuvaaja. Hän hankki maalarikoulutuksen ja aloitti maalarina mutta vuosisadan puolivälissä ryhtyi valokuvaajaksi. Robinson teki maalauksellisia valokuvia. Vedoksensa Robinson teki tavallisesti vähintään viittä negatiivia käyttäen yhdelle paperille. Hän teki arkista muotokuvaustyötä ja toisaalta tavallisesti kerran vuodessa loi suuria kuvaelmia. Hän ohjasi henkilöitä luonnosten perusteella, minkä jälkeen hän sijoitti kokonaisuuteen eri osia sommitteluohjelman mukaan. Hän sai paljon suosiota. Vuonna 1868 Robinson julkaisi kirjan "The Pictorial Effect in Photography", joka kuuluu valokuvataiteen teorian perusteoksiin.


title: Asko Typpö

text: Asko Typpö (s. 9. huhtikuuta 1948 Rautio) on suomalainen rovasti ja runoilija.


title: Asko Typpö

text: Typpö pääsi ylioppilaaksi 1968 Kalajoen yhteiskoulusta. Hän valmistui teologian kandidaatiksi 1977 ja teologian maisteriksi 1978. Typpö vihittiin papiksi Oulussa 1977 ja hän suoritti pastorin tutkinnon 1980. Typpö toimi kappalaisena Kaustisella ja Ullavassa sekä oli Ullavan kirkkoherrana vuodesta 1984 alkaen. Hän jäi eläkkeelle vuonna 2011.


title: Bryan Rust

text: Bryan Peter Rust (s. 11. toukokuuta 1992) on yhdysvaltalainen jääkiekkoilija, joka pelaa NHL-seura Pittsburgh Penguinsissa.


title: Bryan Rust

text: Rust pelasi yliopistourallaan vuosina 2010–2014 Notre Damen yliopistossa, jossa teki pelaamissaan 161 ottelussa 97 tehopistettä. Viimeisenä vuotenaan hän oli varakapteeni. Rust oli mukana maailmanmestaruuden voittaneessa Yhdysvaltojen maajoukkueessa vuoden 2010 alle 18-vuotiaiden maailmanmestaruuskilpailuissa. Rust varattiin 80. pelaajana kolmannella kierroksella . Rust debytoi AHL:ssä Wilkes-Barre/Scranton Penguinsissa kaudella 2013–2014. NHL-debyyttinsä hän teki Pittsburgh Penguinsin paidassa 13. joulukuuta 2014 ottelussa Columbus Blue Jacketsia vastaan. Penguins hävisi ottelun rangaistuslaukauksilla. Hän teki ensimmäisen maalinsa NHL:ssä kaksi päivää myöhemmin 15. joulukuuta ohitettuaan Tampa Bay Lightningin maalivahti Evgeni Nabokovin.


title: Bryan Rust

text: Rustin isoveli Matt Rust on entinen AHL-pelaaja, joka pelasi Wilkes-Barre/Scranton Penguinsissa kaudella 2011–2012.


title: Francisco Javier Vergara y Velasco

text: Francisco Javier Vergara y Velasco (1860–1914) oli kolumbialainen maantieteilijä, kartanpiirtäjä ja historioitsija.


title: Dámaso Berenguer

text: Dámaso Berenguer y Fusté, kreivi de Xauen (4. elokuuta 1873 Kuuba – 19. toukokuuta 1953 Madrid) oli espanjalainen kenraali ja poliitikko, joka toimi Espanjan pääministerinä vuosina 1930–1931. Hänen hallintoaan pidettiin puolidiktatorisena ja luonnehdittiin termillä "dictablanda".


title: Dámaso Berenguer

text: Berenguer liittyi Espanjan armeijaan vuonna 1889 ja palveli muun muassa Kuubassa sekä Marokossa. Hänet ylennettiin kenraalikuntaan vuonna 1909. Hän toimi vuonna 1918 Espanjan sotaministerinä. Noihin aikoihin armeijan johto alkoi sekaantua politiikkaan. Berenguer oli jonkin aikaa Espanjan korkeana edustajana Espanjan Marokossa ja toimi espanjalaisten joukkojen komentajana Rifin sodan alkuvaiheessa. Espanjalaisten kärsittyä tappion Annualin taistelussa vuonna 1921 häntä pidettiin vastuullisena ja hänet siirrettiin pois aktiivisesta palveluksesta. Kenraali Miguel Primo de Riveran sotilasdiktatuurin aikana Berenguer kuitenkin nimitettiin vuonna 1924 kuninkaan henkilökohtaisen sotakanslian päälliköksi.


title: Dámaso Berenguer

text: Primo de Riveran jouduttua eroamaan tammikuussa 1930 kuningas Alfonso XIII nimitti Berenguerin uudeksi pääministeriksi toivoen tämän kykenevän johdattamaan Espanjan takaisin perustuslailliseen hallintoon. Tämä osoittautui kuitenkin mahdottomaksi, sillä laaja tasavaltalainen ja vasemmistolainen oppositio vaati myös kuninkaan eroa. Jacan kaupungissa puhkesi joulukuussa 1930 pieni sotilaskapina, ja Berenguer päätti erota pääministerin tehtävistä helmikuussa 1931. Hän kuitenkin toimi sotaministerinä seuraajakseen nimitetyn Juan Bautista Aznar-Cabañasin hallituksessa. Myöhemmin samana keväänä kuningas Alfonso pakeni maasta ja Espanja julistettiin tasavallaksi. Diktatuurihallintoon yhdistetty Berenguer oli vangittuna suuren osan toisen tasavallan ajasta. Hän julkaisi vuonna 1946 muistelmateoksen, jossa puolusteli omaa hallintoaan.


title: Eino Leino (patsas)

text: Eino Leino on Lauri Leppäsen veistämä Eino Leinon patsas Esplanadin puistossa Helsingissä. Se sijaitsee Teatteriesplanadin koillisnurkassa, lähellä Pohjoisesplanadin ja Mikonkadun risteystä.


title: Eino Leino (patsas)

text: Patsas paljastettiin 26. syyskuuta 1953, jolloin tuli kuluneeksi päivälleen 63 vuotta siitä, kun Leino oli julkaissut ensimmäisen runonsa "Hämeen Sanomissa". Eino Leinon Seura, Suomen kulttuurirahasto ja kustannusyhtiö Otava olivat julistaneet vuonna 1948 muistomerkkikilpailun, joka ratkesi vuonna 1951 toisella kierroksella Leppäsen hyväksi. Leppänen oli henkilökohtaisesti tuntenut Leinon tämän eläessä. Leppänen toivoi patsaan sijoittamista Taka-Töölöön Eino Leinon kadun ja Topeliuksenkadun kulmaan, mutta se sijoitettiin Esplanadille.


title: Eino Leino (patsas)

text: Patsas jalustoineen on 4,2 metriä korkea. Patsaan jalustaan on kaiverrettu säe Leinon runosta "Väinämöisen laulu": ”Yksi on laulu ylitse muiden: ihmisen aattehen hengen ankara laulu”. Kiintoisa yksityiskohta patsaassa on sen käsi, johon on valettaessa asetettu viiden markan kolikko. Tämä liittyy tarinaan, jonka mukaan Leino lausui eläessään, ettei ole köyhä niin kauan kuin hänellä on markan lantti kädessään.


title: Eino Leino (patsas)

text: Arvo Turtiainen kirjoitti Esplanadin puiston patsaista runon, jossa hän surkutteli, että Leino on sijoitettu puolimatkaan kahden ravintolan välille ja vielä selin Topeliuksen patsaan tyttöihin.


title: Eino Leino (patsas)

text: Vuonna 1965 Eino Leinon patsaalla alkoi kokoontua folk- ja pasifismihenkinen nuorisojengi Eikan pumppu.


title: Haditha

text:
Haditha () on kaupunki Länsi-Irakin Anbarin maakunnassa, Eufratjoen oikeanpuolisella eli lounaisella rannalla. Maakuntakeskus Ramadi sijaitsee kaupungista linnuntietä 115 kilometriä ja pääkaupunki Bagdad 208 kilometriä itäkaakkoon.
Kahdeksan kilometriä kaupungin pohjoispuolella sijaitsee Hadithan vesivoimalapato.


title: Haditha

text: Haditha on Anbarin maakunnan Hadithan piirikunnan hallintokeskus. Tammikuussa 2014 julkaistussa YK:n Irakin analyysiyksikön katsauksessa Hadithan piirikunnassa arvioitiin asuvan 6 prosenttia koko maakunnan väestöstä (1,482 milj. as.) eli noin 90 000 ihmistä. Sittemmin suuri osa väestöstä on paennut väkivaltaisuuksia pois kotiseudultaan.


title: Haditha

text: Yhdysvaltojen johtamien Nato-maiden liittouma on tehnyt vuosina 2014–2015 monia ilmaiskuja Isisin taistelijoiden valtaaman piirikunnan alueelle.


title: Pondala

text: Pondala (, , kieli- ja kansatieteellisessä kirjallisuudessa on käytetty myös suomalaistettua muotoa "Pontala") on vepsäläinen kyläkeskus Babajevon piirissä Vologdan alueella Venäjällä. Pondalan kylässä oli 1900-luvun alussa yli 300 taloutta, joissa asui 1 500 vepsäläistä. Nykyisin asukkaita on noin 100, joista vepsäläisiä puolet. Pjažozeron tapaan Pondalaan kuului monta pienempää kylää, joista nykyisin asutusta on vain Postynkassa.


title: Pondala

text: Osa Pondalan asukkaista muutti 1920-luvulla Siperiaan. Irkutskin alueella 69 perhettä muodosti toisen Pondala-nimisen kylän.


title: Pondala

text: Kylässä toimii vepsäläisten perinteistä kulttuuria esittelevä museo.


title: Carolus Pictorius

text: Carolus Olai Pictorius Aboensis eli "Karl Olofsson" tai "Olsson" (k. 1649) oli suomalainen pappi ja hartauskirjallisuuden suomentaja.


title: Carolus Pictorius

text: Pictoriuksen isä oli turkulainen porvari, maalari ja talonomistaja Olof (Olavi) Målare. Pictorius oli 1620-luvun alussa sotilaspappina muun muassa Riiassa varuskuntapalveluksessa olleessa joukko-osastossa. Hän oli Nauvon Seilin hospitaalinsaarnaajana 1624–1629 mutta joutui sitten "heikkopäisenä" saman hospitaalin potilaaksi. Hän kuoli Selissä vuonna 1649.


title: Carolus Pictorius

text: Pictorius suomensi muutamia hartauskirjoja jotka painettiin Riiassa 1622. Toinen kirjoista oli neljän virren vihkonen jossa oli mukana myös nuotit. Tämä vihkonen on vanhin tunnettu suomenkielinen arkkijulkaisu ja vanhin painettu suomenkielinen koraalikokoelma.


title: Niceto Alcalá-Zamora

text: Niceto Alcalá-Zamora (6. heinäkuuta 1877 Priego de Córdoba – 18. helmikuuta 1949 Buenos Aires, Argentiina) oli espanjalainen valtiomies, joka toimi vuonna 1931 Espanjan toisen tasavallan ensimmäisenä pääministerinä ja vuosina 1931–1936 sen ensimmäisenä presidenttinä.


title: Niceto Alcalá-Zamora

text: Alcalá-Zamora valittiin Espanjan parlamenttiin eli cortesiin ensi kerran vuonna 1905. Hän toimi yleisten töiden ministerinä vuonna 1917 ja sotaministerinä vuonna 1922. Tuolloin käynnissä olleessa Rifin sodassa Annualin taistelussa kärsitty tappio johti armeijan johtoa koskeneeseen tutkintaan, jonka seurauksena kenraali Miguel Primo de Rivera kaappasi vallan. Alcalá-Zamora oli tähän saakka ollut monarkisti, mutta hän ei hyväksynyt sitä, että kuningas Alfonso XIII salli Primo de Riveran perustuslainvastaisen diktatuurin, ja hän kääntyi tämän seurauksena tasavallan kannattajaksi. Hän oli mukana, kun Espanjan porvarilliset tasavaltalaiset, sosialistit ja Katalonian vasemmistolaiset separatistit solmivat elokuussa 1930 San Sebastiánin sopimuksena tunnetun liiton. Pian sen jälkeen hänet vangittiin. Kun tasavaltaa kannattaneet puolueet saivat enemmistön huhtikuun 1931 parlamenttivaaleissa, vallankumouskomiteaan kuulunut Alcalá-Zamora vaati kuningas Alfonsoa luopumaan kruunusta. Alfonson paettua maasta Alcalá-Zamora muodosti uuden hallituksen.


title: Niceto Alcalá-Zamora

text: Alcalá-Zamora erosi pääministerin tehtävistä jo lokakuussa 1931, sillä hän ei hyväksynyt vasemmiston hallitseman cortesin päätöstä sisällyttää uuteen perustuslakiin katolisen kirkon vastaisia pykäliä. Tästä huolimatta hänet valittiin 11. joulukuuta 1931 uuden tasavallan ensimmäiseksi presidentiksi. Presidenttinä Alcalá-Zamora yritti huonolla menestyksellä ehkäistä Espanjan poliittisten ryhmien voimistunutta vastakkainasettelua. Hän kieltäytyi antamasta hallituksen johtoa oikeistolaiselle CEDA-puolueelle, joka olisi halunnut kumota tasavaltaisen perustuslain. Hän pyrki pysäyttämään myös radikaalin vasemmiston etenemisen ja julisti sotatilan lokakuussa 1934 Asturian kapinan tukahduttamiseksi. Tämän seurauksena lähes kaikki puolueet kääntyivät häntä vastaan. Johtavana hallituspuolueena toimineen Radikaalin tasavaltalaispuolueen romahdettua skandaaleihin syksyllä 1935 Alcalá-Zamora hajotti parlamentin ja määräsi uudet vaalit. Kun kansanrintamapuolueet saivat enemmistön helmikuun 1936 parlamenttivaaleissa, uusi cortes päätti äänin 238–5 erottaa Alcalá-Zamoran presidentinvirasta. Verukkeena käytettiin sitä, että hän oli ylittänyt valtaoikeutensa hajottamalla parlamentin kahdesti.


title: Niceto Alcalá-Zamora

text: Alcalá-Zamora asui myöhempinä vuosinaan maanpaossa Ranskassa ja Argentiinassa.


title: Eikan pumppu

text: Eikan pumppu oli 1960-luvun puolivälissä Helsingissä jonkin aikaa vaikuttanut nuorisojengi, joka piti tapanaan kokoontua Eino Leinon patsaan luona Esplanadin puistossa.


title: Eikan pumppu

text: Folk-, mod- ja beatnik-liikkeistä tyylivaikutteita hakenut nuorisojoukko koostui lähinnä Helsingin lukiolaisista ja vaati julkisuudessa itselleen nuorisotilaa, jossa voisivat kokoontua ja musisoida. (Helsingissä tosin toimi tuolloin jo ainakin 1957 Hakaniemeen avattu nuorisokahvila Haka-kerho.)


title: Eikan pumppu

text: Monet jengin jäsenistä kuuluivat rauhanjärjestö Sadankomiteaan. Pojilla oli pitkähköt hiukset, usein myös korvarenkaita, ja pumpun jäsenillä oli tapana soittaa ulkona kitaraa ja huuliharppua tai valmista musiikkia magnetofonilta eli kannettavalta kelanauhurilta.


title: Eikan pumppu

text: Eikan pumpun jäsenet olivat keskeisesti mukana muun muassa Yhdysvaltojen suurlähetystön eteen kokoontuneessa mielenosoituksessa diplomaatti W. Averell Harrimanin vierailua ja Vietnamin sotaa vastaan. Myöhemmin Espan puistossa tapahtuneen puukotuksen jälkeen poliisi esti kokoontumisen Eino Leinon patsaalla.


title: Eikan pumppu

text: Jukka Kuoppamäki levytti vuonna 1965 singlen ”Eikan pumppu”. Yleisradio teki jengistä samannimisen 30 minuutin televisiodokumentin 1967, jossa tästä vuonna 1965 alkaneesta ilmiöstä puhutaan jo menneessä aikamuodossa.


title: Laukaa (täsmennyssivu)

text: Laukaa voi tarkoittaa seuraavia asioita:


title: Laukaa (täsmennyssivu)

text: Suomessa:


title: Laukaa (täsmennyssivu)

text: Leningradin alueella Venäjällä (muodossa Laukaa tai Luga):


title: Jahor Filipenka

text: Jahor Usevaladavitš Filipenka (, łacinkaksi "Jahor Usievaładavič Filipienka", ; s. 10. huhtikuuta 1988 Minsk, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Primera Divisiónissa pelaavaa Málagaa ja on pelipaikaltaan puolustaja.


title: Vesa Pylvänäinen

text: Vesa Heimo Pylvänäinen (27. syyskuuta 1956 – 9. syyskuuta 2013) oli suomalainen helluntailiikkeen vaikuttaja. Hän toimi Suomen helluntaikirkon hallituksen puheenjohtajana. Hän oli 11 vuotta Jyväskylän helluntaiseurakunnan johtaja, ja sitä ennen 33 vuotta muiden helluntaiseurakuntien johtajana. Pylvänäinen jäi sairauseläkkeelle keväällä 2012 ja kuoli eturauhassyövän murtamana syksyllä 2013. Pylvänäinen kuului myös Jyväskylän kaupunginvaltuustoon ja oli kristillisdemokraattien valtuustoryhmän puheenjohtaja.


title: Limiitti

text: Limiitti on ennakkoon sovittu tai määrätty kaupan, luoton, pörssikurssin tai vastaavan raja, yleensä yläraja, harvemmin alaraja. Se voi olla raja esim. sille, millaisella hinnalla välittäjä saa ostaa tai sille, millaisella tavaramäärällä yrityksen ostoasiamies saa suorittaa itsenäisesti ostoja.


title: Marat (1794)

text: Marat oli Ranskan laivaston 74-tykkinen Téméraire-luokan linjalaiva.


title: Marat (1794)

text: Alus tilattiin Rochefortin telakalta, jossa sen rakentamisesta vastasi Jean-Denis Chevillard-cadet. Sen köli laskettiin elokuussa 1787. Alus nimettiin 23. huhtikuuta 1790 "Lioniksi" ja edelleen 28. syyskuuta 1793 "Marat'ksi". Se laskettiin vesille 29. huhtikuuta 1794 ja liitettiin laivastoon kesäkuussa 1794.


title: Marat (1794)

text: Alus osallistui 6. marraskuuta 1794 taisteluun. Se onnistui vaurioittamaan "HMS Alexanderia", jolla sai surmansa tai haavoittui 40 henkeä ennen kuin se vallattiin.


title: Marat (1794)

text: "Marat" nimettiin 25. toukokuuta 1795 "Formidableksi". Alus osallistui 22. kesäkuuta 1795 päällikkönsä Linoisin johtamana Groix'n taisteluun, jossa Britannian kuninkaallisen laivaston "HMS Barfleur" valtasi aluksen lähellä Lorientia.


title: Marat (1794)

text: Alus liitettiin lokakuussa 1800 kuninkaalliseen laivastoon nimellä "HMS Belleisle", koska laivastossa oli jo "HMS Formidable". Kanaalin laivastoon liitetyn aluksen päällikkönä oli William Domett.


title: Marat (1794)

text: Alus oli Trafalgarin taistelussa vuonna 1805 kuninkaallisen laivaston tuulenpuoleisen linjan toisena aluksena päällikkönään Wiliam Hargood. Alus kohtasi taistelun kuluessa "Achillen", "Aiglen", "Neptunen", "Fougueux'n", "Santa Anan", "Monarcan" ja "San Juan Nepomucenon". Pian taistelun alettua alus menetti ainoana brittiläisenä aluksena mastonsa, ja se oli siten liikuntakyvytön ja lähes taistelukyvytön purjeiden peittäessä tykkimiesten näkyvyyden. Alus menetti 33 miestä kaatuneina ja 93 haavoittuneina. Fregatti "HMS Naiad" hinasi aluksen taistelun jälkeen Gibraltarille.


title: Marat (1794)

text: Tanskan liityttyä Napoleonin mannermaan sulkemukseen "Belleisle" lähti vuonna 1807 merelle Tanskan Länsi-Intiaan valtaamaan määrätyn laivasto-osaston mukana kontra-amiraali Alexander Cochranen lippulaivana. Osaston muut alukset olivat "HMS Prince George", "HMS Northumberland", "HMS Canada", "HMS Ramillies" ja "HMS Cerberus". Osasto valtasi 17. huhtikuuta "Telemacon", "Carvalhon" ja "Masterin". Tanskan Länsi-Intia vallattiin vasta joulukuussa saarten saatua tiedon Kööpenhaminan taistelusta.


title: Marat (1794)

text: Alus oli vuodesta 1811 alkaen Portsmouthissa, ja se romutettiin vuonna 1814.


title: HMS Belleisle (1819)

text: HMS Belleisle oli Britannian Kuninkaallisen laivaston Repulse-luokan 74-tykkinen kolmannen luokan linjalaiva.


title: HMS Belleisle (1819)

text:
Alus tilattiin 18. joulukuuta 1812 Pembroken telakalta. Sen köli laskettiin helmikuussa 1816 ja alus laskettiin vesille 26. huhtikuuta 1819. Alus valmistui 22. toukokuuta-21. kesäkuuta 1819 Plymouthissa, minkä jälkeen se sijoitettiin reserviin.
Alus muutettiin joukkojenkuljetusalukseksi 1841 ja se romutettiin 1872.


title: HMS Eagle (1804)

text: HMS Eagle oli Britannian Kuninkaallisen laivaston Repulse-luokan 74-tykkinen kolmannen luokan linjalaiva.


title: HMS Eagle (1804)

text:
Alus tilattiin 4. helmikuuta 1800 Northfleetistä Thomas Pitcheriltä. Sen köli laskettiin elokuussa 1800 ja alus laskettiin vesille 27. helmikuuta 1804. Alus valmistui ja se varustettiin 3. toukokuuta Woolwichissä.
Alus muutettiin vuonna 1830 50-tykkiseksi ja siitä tehtiin 1860 koululaiva. Alus nimettiin 1919 "HMS Eagletiksi", kun se liitettiin osaksi Luoteis-Englannin reservin koulutuskeskusta. Alus tuhoutui tulipalossa vuonna 1926.


title: Privanet Group

text: Privanet Group Oyj on suomalainen listaamattomien yritysten arvopaperien välittämiseen ja yritysten rahoitusjärjestelyihin erikoistunut sijoituspalveluyritys. Privanetin verkkosivusto www.privanet.fi on listaamattomien arvopapereiden kaupankäyntipaikka. Privanet Group -konsernin emoyhtiö on Privanet Group Oyj.


title: Privanet Group

text: Privanet Group -konserniin kuuluvat Privanet Capital Markets Oy, joka keskittyy pääomajärjestelyihin sekä Privanet Securities Ltd, joka ylläpitää listaamattomien yritysten arvopapereiden markkinapaikkaa.


title: Privanet Group

text: Konsernissa työskentelee n. 30 henkilöä yhdeksällä paikkakunnalla ympäri Suomen.


title: HMS Repulse (1803)

text: HMS Repulse oli Britannian Kuninkaallisen laivaston Repulse-luokan 74-tykkinen kolmannen luokan linjalaiva.


title: HMS Repulse (1803)

text: Alus tilattiin 4. helmikuuta 1800 Deptfordista Frances Barnard and Companyltä. Sen köli laskettiin syyskuussa 1800 ja alus laskettiin vesille 21. heinäkuuta 1803. Alus valmistui ja se varustettiin 1. elokuuta - 5. lokakuuta Woolwochissa.


title: HMS Repulse (1803)

text: Alus osallistui vuonna 1805 Cape Finisterren taisteluun. Se oli 1807 Välimeren laivastossa osallistuen Dardanellien operaatioihin sekä Aleksandrian retkeen. Alus romutettiin 1820.


title: HMS Magnificent (1806)

text: HMS Magnificent oli Britannian Kuninkaallisen laivaston Repulse-luokan 74-tykkinen kolmannen luokan linjalaiva.


title: HMS Magnificent (1806)

text:
Alus tilattiin 31. tammikuuta 1805 Blackwallista Perry, Wells & Greeniltä. Sen köli laskettiin huhtikuussa 1805 ja alus laskettiin vesille 30. elokuuta 1806. Alus valmistui ja se varustettiin syyskuusta 24. lokakuuta.
Alus muutettiin proomuksi 1825 ja se myytiin 1843.


title: HMS Magnificent (1766)

text: HMS Magnificent oli Britannian Kuninkaallisen laivaston Ramillies-luokan 74-tykkinen kolmannen luokan linjalaiva.


title: HMS Magnificent (1766)

text: Alus tilattiin 16. joulukuuta 1761 Deptfordin telakalta. Sen köli laskettiin 15. huhtikuuta 1762 ja alus nimettiin 18. huhtikuuta 1763. Alus laskettiin vesille 20. syyskuuta 1766, jonka jälkeen se ankkuroitiin Sheernessiin 22. lokakuuta.


title: HMS Magnificent (1766)

text: Alukselle tehtiin huoltotöitä Portsmouthissa helmikuusta 1772 marraskuuhun 1774. Alus otettiin heinäkuussa 1778 palvelukseen ensimmäisenä päällikkönään John Elphinston ja se varustettiin merikelpoiseksi syyskuussa. Alus lähti 21. joulukuuta 1779 merelle yhdessä kontra-amiraali Joshua Rowleyn laivasto-osaston "HMS Suffolkin", "HMS Vengeancen" ja "HMS Stirling Castlen" kanssa Leewardsaarille.


title: HMS Magnificent (1766)

text: Yhdysvaltain vapaussodassa alus kuului amiraali Sir George Rodneyn laivasto-osastoon Karibialla, jossa se osallistui ensin Grenadan taisteluun 6. heinäkuuta 1779. Se kohtasi Rowleyn osaston kanssa Ranskan laivaston fregatit "La Fortunéen", "La Blanchen" ja "L'Elisen" Guadaloupen edustalla. Ranskalaiset olivat heikossa komennossa ja niiden miehistöt olivat heikkoina eivätkä ne kyenneet pakenemaan ylivoimaisia brittejä. Ranskalaiset vallattiin takaa-ajon jälkeen.


title: HMS Magnificent (1766)

text: Alus osallistui vuonna 1780 Rodneyn laivaston kanssa Martiniquen taisteluun 17. huhtikuuta ja kahteen kahakkaan St. Lucian rannikolla 15. ja 19. toukokuuta. Alus purjehti Rowleyn osaston mukana Jamaikalle ja edelleen saattueen suojana Britteinsaarille, jossa se poistettiin palveluksesta. Alus siirrettiin helmikuussa 1781 huollettavaksi Portsmouthin telakalle, mistä se palasi tammikuussa 1782.


title: HMS Magnificent (1766)

text: Alus palasi marraskuussa 1781 palvelukseen päällikkönään Robert Linzee ja se lähti merelle 6. helmikuuta 1782 Leewardsaarille. Alus oli Dominicansalmessa 9. huhtikuuta ja se osallistui 12. huhtikuuta Saintesin taisteluun ja Monansalmen kahakkaan 19. huhtikuuta. Alus lähti 21. heinäkuuta Pohjois-Amerikkaan Pigotin osaston mukana ja se oli New Yorkissa 5. syyskuuta - 24.lokakuuta. Alus osallistui Cape Francoisin saartoon marraskuussa. Alus osallistui 15. helmikuuta 1783 yhdessä "HMS St. Albansin" ja "HMS Prudentin" kanssa St. Kittsin taisteluun, jossa osasto kohtasi Ranskan laivaston "La Concorden" ja "L'Amphionin". Taistelussa britit valtasivat "La Concorden". Alus palasi vielä vuonna 1783 Britteinsaarille, jossa se poistettiin palveluksesta.


title: HMS Magnificent (1766)

text: Napoleonin sodissa alus oli pääosin saartamassa Ranskan satamia ollen 1798-1800 telakalla modernisoitavana.


title: Amidiinit

text: Amidiinit ovat orgaanisia yhdisteitä, joille tunnusomaisessa funktionaalisessa ryhmässä samaan hiiliatomiin on sitoutunut sekä amino- että iminoryhmä ja rakenteellisesti niitä voidaan pitää karboksyylihappojen typpianalogeina. Amidiinien rakennetta voidaan kuvata yleisellä kaavalla RC(=NR)NR, missä R voi olla vety tai orgaaninen ryhmä.


title: Amidiinit

text: Amidiinit ovat hyvin voimakkaasti emäksisiä yhdisteitä, koska amidiinin deprotonoituessa muodostuvassa amidiniumionissa konjugoituneet typpiatomit kykenevät stabiloimaan positiivista varausta ja niiden pK-arvo on luokkaa 13–14.. Erityisesti heterosykliset amidiinit kuten DBU ovat yleisesti käytettyjä emäksiä orgaanisen kemian synteeseissä. Amidiinit hydrolysoituvat veden vaikutuksesta amideja ja amiineja tai ammoniakkia.


title: Amidiinit

text: Amidiinit muodostavat helposti heterosyklisiä yhdisteitä esimerkiksi imidatsoli- ja pyrimidiinijohdannaisia. Pyrimidiinejä muodostuu amidiinien ja 1,3-dikarbonyyliyhdisteiden reagoidessa keskenään.


title: Amidiinit

text: Amidiinien valmistukseen on useita tapoja. Käytettyjä ovat muun muassa ammoniakin, ammoniumkloridin tai amiinien reaktio iminoeetterien eli imidaattien kanssa, amiinien ja ketenimiinien reaktio ammoniakin kanssa ja ammoniakin tai amiinien reagoidessa nitriilien kanssa. Amiinit reagoivat nitriilien kanssa ainoastaan, jos nitriilissä on myös jokin elektroneja puoleensavetävä ryhmä.


title: Rutba

text: Rutba eli ar-Rutba () on kaupunki Länsi-Irakin Anbarin maakunnan länsiosassa, Bagdadista Syyrian Damaskokseen ja Jordanian Ammaniin johtavan maantien varrella. Maakuntakeskus Ramadi sijaitsee kaupungista linnuntietä 286 kilometriä ja pääkaupunki Bagdad 383 kilometriä itään.


title: Rutba

text: Rutba on Anbarin maakunnan Rutban piirikunnan hallintokeskus. Tammikuussa 2014 julkaistu YK:n Irakin analyysiyksikön katsaus arvioi Rutban piirikunnan väkiluvuksi 3 prosenttia koko maakunnan väestöstä (1,482 milj. as.) eli noin 44 000 ihmistä. Sittemmin osa väestöstä on siirtynyt kotiseudultaan väkivaltaisuuksia pakoon.


title: Rutba

text: Kesäkuussa 2014 uutisoitiin Isisin taistelijoiden vallanneen Rutban. Yhdysvaltojen johtamien Nato-maiden liittouma on sittemmin tehnyt useita ilmaiskuja Isisiä vastaan laajan piirikunnan alueella.


title: Jon Fosse

text: Jon Fosse (s. 29. syyskuuta 1959 Haugesund) on norjalainen kirjailija ja näytelmäkirjailija.


title: Jon Fosse

text: Fossea pidetään yhtenä nykyajan merkittävimmistä norjalaiskirjailijoista, ja hänen teoksiaan on käännetty yli 40 kielelle ja hänen näytelmiään esitetään ympäri maailman. Fosse kirjoittaa uusnorjaksi.


title: Jon Fosse

text: Fossen esikoisteos "Raudt, svart" julkaistiin vuonna 1983. Kansainvälinen menestys alkoi, kun Fossen näytelmä "Nokon kjem til å komme" (1996) esitettiin Pariisissa vuonna 1999 ja näytelmä "Namnet" (1995) Salzburgin teatterifestivaaleilla vuonna 2000.


title: Jon Fosse

text: Fossen proosatuotannon pääteoksina pidetään romaaneja "Morgon og kveld" (2000) ja "Det er Ales" (2004). Hänelle myönnettiin vuoden 2007 Ruotsin akatemian pohjoismainen palkinto. Vuonna 2015 Fosse sai Pohjoismaiden neuvoston kirjallisuuspalkinnon romaanitrilogiasta "Andvake", "Olavs draumar" ja "Kveldsvævd".


title: HMS Valiant (1807)

text: HMS Valiant oli Britannian Kuninkaallisen laivaston Repulse-luokan 74-tykkinen kolmannen luokan linjalaiva.


title: HMS Valiant (1807)

text:
Alus tilattiin 24. tammikuuta 1805 Blackwallista Perry, Wells & Greeniltä. Sen köli laskettiin huhtikuussa 1805 ja alus laskettiin vesille 24. tammikuuta 1807. Alus valmistui ja se varustettiin 5. helmikuuta - 6. maaliskuuta 1807 Woolwichissa.
Alus otettiin palvelukseen maaliskuussa 1807 päällikkönään Kenneth McKenzie, joka luovutti huhtikuussa päällikkyyden James Youngille. Alus osallistui elokuussa Kööpenhaminan tapahtumiin. Aluksen päällikkyyden vastaanotti tammikuussa 1808 George Reynolds ja edelleen John Poo Beresford sekä kesäkuussa Thomas Briggs. Joulukuussa päälliköksi tuli John Hayes ja helmikuussa 1809 Alexander Kerr aluksen ollessa Lorientin edustalla. Maaliskuussa John Bligh'n alaisuuteen siirtynyt alus osallistui huhtikuussa Basque Roadsin taisteluun. Alus oli 17. kesäkuuta 1813 "HMS Acastan" kanssa Cape Sablen edustalla, kun alukset havaitsivat "HMS Waspin" takaa-ajamassa yhdysvaltalaista prikiä. Britit jatkoivat takaa-ajoa noin 100 merimailia, kunnes ne saivat kaapparikirjalla varustetun "Porcupinen" kiinni.


title: HMS Valiant (1807)

text: Alus romutettiin vuonna 1823.


title: Rajaperkiön rautatieasema

text: Rajaperkiön rautatieasema () on rautatieliikennepaikka -radalla. Se sijaitsee sekä Lapuan ja Kauhavan alueella. Liikennepaikka toimii ainoastaan junakohtauspaikkana eikä sillä ole kaupallista liikennettä.


title: Okapiru

text: Okapiru ("Eurycantha calcarata") on kummitussirkkojen heimoon kuuluva suurikokoinen hyönteislaji. Naaraat kasvavat 13 senttimetrin pituisiksi ja jopa 25 gramman painoiseksi. Urosten pituus on yleensä noin 11 senttimetriä.


title: Okapiru

text: Uroksilla on voimakkaissa takajaloissaan piikit, joita se käyttää puolustukseen.


title: Okapiru

text: Okapirujen luontaista esiintymisaluetta on Papua-Uuden-Guinean viidakko, jossa se viettää aikaansa suurimmaksi kulkien lähinnä maassa lehtien, karikkeen ja aluskasvillisuuden seassa.


title: Okapiru

text:
Okapiru on myös varsin helppohoitoinen terraarioeläin. Niitä näkeekin myös lemmikkikaupoissa myytävänä.
Okapiru on kasvinsyöjä. Sen luonnollista ravintoa ovat karhunmarjapensas, tammet, ruusut, orapihlaja ja muratit.


title: Okapiru

text: Okapirun terraariossa tulisi olla erilaisia piilopaikkoja esim. lehdet ja terraarioihin tarkoitetut puukoristeet käyvät mainiosti. Pohjamateriaaliksi sopii esim. turve tai multa.


title: HMS Valiant (1759)

text: HMS Valiant oli Britannian Kuninkaallisen laivaston Triumph-luokan 74-tykkinen kolmannen luokan linjalaiva.


title: HMS Valiant (1759)

text: Alus tilattiin 21. toukokuuta 1757 Chathamin telakalta. Sen köli laskettiin 1. helmikuuta 1758 ja alus laskettiin vesille 10. elokuuta 1759. Se valmistui 9. lokakuuta 1759, jolloin siitä maksettiin 42 589 puntaa viisi shillinkiä ja 10 pennyä.


title: HMS Valiant (1759)

text: Alus kuului seitsenvuotisen sodan aikaan Augustus Keppelin laivasto-osastoon. Alus sijoitettiin 1799 satamapalvelukseen ja se romutettiin 1826.


title: Harry Potter ja kirottu lapsi

text: Harry Potter ja kirottu lapsi: Osat yksi ja kaksi () on kaksiosainen, fantasiahahmo Harry Potteriin liittyvä näytelmä, joka sai ensi-iltansa Lontoon West Endin Palace Theatressa 30. heinäkuuta 2016. Näytelmän on kirjoittanut Jack Thorne, ja se pohjautuu J. K. Rowlingin, Jack Thornen ja John Tiffanyn yhdessä luomaan tarinaan. John Tiffany myös ohjaa tämän kahdeksannen Harry Potter -kertomuksen teatteriesityksen. Näytelmässä esiintyy yli 30 näyttelijää.


title: Harry Potter ja kirottu lapsi

text: Näytelmä sijoittuu ajallisesti 19 vuotta "Harry Potter ja kuoleman varjelukset" -teoksen tapahtumien jälkeiseen aikaan. Tällöin Harry ja Ginny Potterilla on kolme lasta. Näytelmän päähenkilöitä ovat Taikaministeriössä työskentelevä Harry Potter ja hänen nuorin poikansa Albus Severus Potter.


title: Harry Potter ja kirottu lapsi

text: Kaksiosaisen näytelmän osat on tarkoitettu katsottavaksi saman päivän aikana tai kahtena peräkkäisenä päivänä. Esitykset on tarkoitettu vähintään 10-vuotiaille katsojille. Näytelmän alkuperäiskieli on englanti.


title: Harry Potter ja kirottu lapsi

text: Ensimmäisen, 16 viikon näytäntökauden (ennakkonäytökset 7. kesäkuuta – 29. heinäkuuta; varsinaiset näytökset 30. heinäkuuta – 18. syyskuuta 2016) liput tulivat myyntiin 28. lokakuuta 2015 ja ne myytiin loppuun muutamassa tunnissa. Lipunmyynti ruuhkautui tunneiksi, ja monet kertoivat palvelun jumiutuneen tai toimineen virheellisesti, kun noin 120 000 fania pyrki ostamaan lippuja verkkosivustolta. Tämän jälkeen ennakkorekisteröityneille ostajille tulivat myyntiin tammikuun 8. päivään 2017 ulottuvan näytäntökauden teatteriliput. Perjantaina 30. lokakuuta 2015 lipunmyynti avautui suurelle yleisölle. Lipunmyynti jatkui erittäin vilkkaana, joten 30. lokakuuta 2015 myyntiin pantiin myös seuraavan, huhtikuun 30. päivään 2017 saakka jatkuvan esityskauden teatteriliput. Tämän jälkeen lipunmyynti ulotettiin vielä toukokuun 27. päivän 2017 näytäntöihin asti.


title: Harry Potter ja kirottu lapsi

text: "Harry Potter ja kirottu lapsi" pääsi myös Broadwaylle: näytelmä sai Yhdysvaltain-ensi-iltansa keväällä 2018 Lyric Theaterissa New Yorkissa.


title: Harry Potter ja kirottu lapsi

text: Suuren mielenkiinnon vuoksi näytelmäkäsikirjoitukseen perustuva teos julkaistiin englanninkielisenä kirjana 31. heinäkuuta 2016, ja ennakkotilausten määrä oli huomattava. Teos on käännetty muun muassa suomeksi. Jaana Kapari-Jatta kertoi, että hän sai käsikirjoituksen vasta kirjan ilmestyttyä ja aloitti suomennostyönsä 1. elokuuta 2016; työhön oli varattu poikkeuksellisen lyhyt aika, 78 päivää. Suomennos ilmestyi 8. marraskuuta 2016, kun taas esimerkiksi ruotsinnos "Harry Potter och det fördömda barnet" julkaistiin jo 13. lokakuuta.


title: Harry Potter ja kirottu lapsi

text: Harry Potter, Ginny Weasley, Hermione Granger ja Ronald Weasley saattavat lapsensa Tylypahkan pikajunaan. Junassa Albus ja Rose tapaavat Draco Malfoyn pojan Scorpiuksen. Rosie lähtee pois mutta Albus jää istumaan Scorpiuksen viereen ja he ystävystyvät. Tylypahkassa Lajitteluhattu kaikkien yllätykseksi lajittelee Albuksen Luihuiseen yhdessä Scorpiuksen kanssa ja Rose lajitellaan Rohkelikkoon. Rosesta tulee mainio huispauksen pelaaja kun taas Albusia kiusoitellaan huhulla, jonka mukaan Scorpius olisi Voldemortin poika. Albus joutuu myös kestämään isänsä jatkuvaa kuuluisuutta hänen itsensä jäädessä Harryn varjoon. Tämä aiheuttaa myös Albuksen ja Harryn välien huonontumisen. Seuraavan kolmen vuoden aikana Albus eristäytyy muista ja hänen opiskelut vaikeutuvat ja Harry olettaa sen johtuvan Scorpiuksesta. Albusin kolmantena vuonna Harry käskee Albusia katkaisemaan ystävyytensä Scorpiukseen mutta Albus kieltäytyy ja polttaa Tylyahon lupalappunsa mistä Harry loukkaantuu. Samalla Draco pyytää Harrya lopettamaan perättömät huhut, joiden mukaan Scorpius olisi Voldemortin poika, mutta Harry vastaa hänelle ettei voi tehdä sitä. Junassa Scorpius kertoo Albusille äitinsä kuolleen sairauteen. Albus lupaa hänelle osallistuvansa tämän äidin hautajaisiin. Samalla Rose kertoo Albukselle että Hermione on valittu uudeksi taikaministeriksi.


title: Harry Potter ja kirottu lapsi

text: Ennen Albusin neljättä kouluvuotta Harry takavarikoi entiseltä kuolonsyöjältä Theodore Nottilta kokeellisen ajankääntäjän, jolla pystyy kulkemaan kauemmaksi menneisyyteen. Amos Diggory saapuu Harryn kotiin ja pyytää Harrya ajankääntäjän avulla estämään Cedricin kuoleman, mutta Harry kieltäytyy. Albus kuulee kaksikon keskustelun. Seuraavana päivänä Albuksen valmistautuessa neljänteen kouluvuoteensa Harry antaa Albukselle vanhan huovan, johon hänet oli kääritty lapsena kun hänet vietiin Dursleyille vanhempiensa kuoleman jälkeen. Harry kertoo Dudleyn löytäneen huovan Petunia-tädin tavaroiden joukosta tämän kuoltua ja Harryn uskoneen hänen suunnitelleen antavansa huovan hänelle. Albus ei kuitenkaan pidä lahjasta ja riitelee Harryn kanssa ja riidan aikana Albus sanoo toivovansa ettei olisi Harryn poika mihin Harry vastaa samalla lailla. Harryn tajutessa virheensä on jo liian myöhäistä. Samalla Albus vahingossa läikyttää lemmenjuomaa huovan päälle. Illalla Harry alkaa nähdä painajaisia Voldemortista ja hänen arpeaan alkaa taas särkeä.


title: Harry Potter ja kirottu lapsi

text: Tylypahkan pikajunassa Albus kertoo Scorpiukselle suunnitelmastaan pelastaa Cedric. Kaksikko karkaavat junasta ja matkustavat vanhainkotiin, jossa Amos on. Amosin veljentytär Delphi lupautuu auttamaan poikia ajankääntäjän nappaamisessa. Kolmikko naamioituvat monijuomaliemen avulla Harryksi, Roniksi ja Hermioneksi ja onnistuvat löytämään ajankääntäjän Hermionen työhuoneesta. Albus ja Scorpius matkustavat ajankääntäjällä ensimmäiseen koetukseen Kolmivelhoturnajaisiin ja riisuvat Cedricin aseista estääkseen tätä saamasta kultamunaa haltuunsa. Samalla ajankääntäjä alkaa täristä voimakkaasti ja Albus ja Scorpius palaavat takaisin, mutta Albus loukkaantuu. Samalla Harry saa tietää Albusin ja Scorpiuksen karanneen ja lähtee yhdessä Dracon ja Hermionen ja McGarmiwan kanssa etsimään heitä. Kielletyssä metsässä Harry kohtaa kentauri Banen, joka sanoo havainneensa mustan pilven Albusin yllä. He löytävät Albuksen ja Scorpiuksen metsän laidalta. Albus viedään sairaalasiipeen ja Harry keskustelee Dumbledoren muotokuvan kanssa joka neuvoo Harrya hyväksymään Albuksen sellaisena kuin on ja että Harry vaatii häneltä liikaa. Harry uskoo kuitenkin Scorpiuksen oleva uhka Albusille.


title: Harry Potter ja kirottu lapsi

text: Herättyään Albus huomaa että hän ja Scorpius ovat muuttaneet tulevaisuutta niin, että Albus onkin lajiteltu Rohkelikkoon ja Ron ja Hermione eivät koskaan menneet naimisiin ja Rosea ei koskaan syntynyt. Hermione oli luullut Viktor Krumin sabotoineen Cedricin koetusta ja oli mennyt joulutanssiaisiin Ronin kanssa, jolloin Ron ei ollut tuntenut kateutta mikä sytytti hänen rakkautensa Hermionea kohtaan. Ron oli naimisissa Padma Patilin kanssa ja hänellä oli Panju niminen poika. Hermionesta oli tullut ilkeä ja katkeroitunut Pimeyden voimilta suojautumisen opettaja. Harry vaatii Albusta väkisin katkaisemaan välit Scorpiukseen ja määrää McGarmiwan pitämään häntä silmällä Kelmien kartan avulla. Tämän seurauksena Albus ja Scorpius eivät puhu toisilleen viikkoon. Draco vierailee Harryn luona ja alkavat erimielisyyksien seurauksena tapella keskenään kunnes Ginny tulee väliin. Draco tunnustaa olleensa kouluaikana kateellinen Harrylle siitä että tällä oli paljon ystäviä ja hän itse oli jumissa Crabben ja Goylen kanssa ja yksinäisyytensä takia siirtyneensä pimeän puolelle, jolloin Harry tajuaa että hän vaarallisesti eristää poikansa muista. Albus onnistuu lopulta tapaamaan Scorpiuksen ja he sopivat välinsä. Scorpius tunnustaa olleensa kirjeitse yhteydessä Delphiin, joka kertoi Cedricin edelleen kuolleen ja että heidän tulee matkustaa toiseen koetukseen. Näkymättömyysviitan avulla kaksikko matkaavat Murjottavan Myrtin vessaan, joka neuvoo heille salaisen reitin järveen jota kautta hän itsekin kulki turnauksen aikana. Harry saapuu Tylypahkaan ja saa tietään ajankääntäjän kadonneen. Ajankääntäjän avulla Albus ja Scorpius matkustavat toiseen koetukseen ja saavat kirouksen avulla Cedricin kuplapääloitsun nostamaan hänet ylös järvestä ja kuljettamaan kauemmaksi koetuksesta aiheuttaen täydellisen nöyryytyksen. Samalla Albus laukaisi ilotulitteita jotka muodostivat ilmaan viestin "RON RAKASTAA HERMIONEA" aikeenaan saada Ron ja Hermione takaisin yhteen. Scorpiuksen palatessa takaisin ajankääntäjällä hän huomaa Albuksen kadonneen.


title: Harry Potter ja kirottu lapsi

text: Scorpius saa kauhukseen tietää että toisen koetuksen tapahtumien seurauksena Cedric oli liittynyt kuolonsyöjiin ja Tylypahkan taistelussa hän oli tappanut Neville Longbottomin, jolloin Naginia ei tapettu ja Voldemort oli tappanut Harry Potterin ja voittanut Tylypahkan taistelun ja hallitsi nyt velhomaailmaa. Tylypahkasta oli tehty Pimeyden voimien koulu ja Dolores Pimento oli rehtorina. Tässä aikajanassa Scorpius oli erittäin suosittu opiskelija ja taitava huispauksenpelaaja ja tunnettiin lempinimellä Skorpionikuningas. Draco Malfoy oli Taikalainvalvontaosaston päällikkö joka lahjoi jästien pääministeriä säännöllisesti tapahtuvista jästien murhista. Scorpius saa tietää että Severus Kalkaros oli yhä elossa ja opetti Tylypahkassa. Scorpius menee Kalkaroksen luo ja saa taivuteltua hänet auttamaan häntä korjaamaan tilanteen. Kalkaros vie Scorpiuksen Ronin ja Hermionen luo, jotka olivat viimeiset jäljellä olevat Albuksen Kaartin ja Feeniksin Killan jäsenet. Ron ja Hermione hämmästyvät Scorpiuksen kerrottua heidän olevan naimisissa alkuperäisessä aikajanassa. Kalkaros ohjeistaa Scorpiusta käyttämään kilpiloitsua estääkseen itseään ja Albusta sabotoimasta Cedriciä koetuksissa. He onnistuvat palaamaan ajankääntäjällä menneisyyteen ja korjaamaan ensimmäisen koetuksen tapahtumat mutta palattuaan he huomaavat että tulevaisuus on yhä muuttumaton toisen koetuksen tapahtumien takia. Samalla ankeuttajat hyökkäävät heidän kimppuunsa ja imevät Ronin ja Hermionen sielut. Kalkaros vie Scorpiusin turvaan mutta Pimento yllättää heidät. Kalkaros uhraa itsensä ankeuttajille, jotta Scorpius voi palata ajankääntäjällä toiseen koetukseen. Scorpius onnistuu korjaamaan tapahtumat palauttaen alkuperäisen aikajanan. Harry, Hermione, Draco ja McGarmiwa löytävät Scorpiuksen ja Albuksen jotka tunnustavat helle tekonsa. McGarmiwa nuhtelee heitä mutta muut ymmärtävät miksi he tekivät niin. Harry pyytää Albusilta anteeksi ja sallii tämän olla Scorpiuksen ystävä. Scorpius sanoo ajankääntäjän uponneen järveen paluun jälkeen.


title: Harry Potter ja kirottu lapsi

text: Illalla Scorpius herättää Albusin ja kertoo valehdelleensa ajankääntäjästä ja että heidän tulee tuhota se. He kohtaavat Delphin ja kertovat hänelle etteivät voineet pelastaa Cedriciä. Samalla Scorpius huomaa Delphin kädessä samanlaisen merkin jonka hän näki toisessa aikajanassa Augurey nimisen taikaministerin kädessä. Delphi paljastaa olevansa Voldemortin salainen tytär ja vangitsee heidät. Samalla Delphi tappaa tappokirouksella Craig Bowkerin, joka oli tullut etsimään heitä. Delphi vie heidät ajankääntäjällä kolmanteen koetukseen yrittäen varmistaa pahan aikajanan syntymisen. Delphi uhkaa tappaa Scorpiuksen mutta Cedric ilmestyy ja tainnuttaa Delphin ja vapauttaa pojat luullen sen olevan osa koetusta. Delphi kuitenkin tuhoaa Albusin ja Scorpiuksen taikasauvat ja vie heidät ajankääntäjällä kauemmaksi menneisyyteen ja tuhoaa ajankääntäjän jättäen Albusin ja Scorpiuksen jumiin menneisyyteen. Harry ja muut saavat tietää poikien kadonneen ja saavat tietää Delphin yrittävän toteuttaa ennustuksen joka sallisi Voldemortin paluun.


title: Harry Potter ja kirottu lapsi

text: Albus ja Scorpius saavat tietää joutuneensa päivään jolloin Voldemort tappoi Harryn vanhemmat. He lähettävät Harrylle salaisen viestin kirjoittamalla Harryn huopaan tekstin, joka tulee näkyviin lemmenjuoman vaikutuksesta. Harry huomaa viestin ja Draco paljastaa Harrylle että hänen isällään oli parempi versio ajankääntäjästä ja että Harryn takavarikoima laite oli vain prototyyppi. Harry, Ron, Hermione, Draco ja Ginny matkustavat ajankääntäjällä menneisyyteen ja löytävät Albusin ja Scorpiuksen. He tajuavat että Delphi yrittää estää Voldemortia tappamasta Harryn vanhempia aikeenaan estää hänen kuolemansa. Harry naamioi itsensä Voldemortiksi ja kohtaa Delphin, joka kertoo olevansa Voldemortin ja Bellatrix Lestrangen tytär ja syntyneensä salaa Malfoyn kartanossa. Delphi kuitenkin huomaa Harryn ja yrittää tappaa hänet mutta Albus heittää sauvan Harrylle, joka muiden avulla kukistaa Delphin. Delphi sanoo heille halunneen vain tuntea isänsä ja pyytää heitä joko tappamaan hänet tai pyyhkimään hänen muistinsa. Harry kuitenkin huomauttaa hänelle että hän tulee aina olemaan orpo ja elettävä asian kanssa. Samalla oikea Voldemort ilmestyy paikalle ja Delphi yrittää huutaa hänelle mutta muut estävät häntä. Harry päättää katsoa vanhempiensa kuoleman jonka jälkeen he palaavat nykyaikaan ja Delphi tuomitaan Azkabaniin loppuiäkseen. Albus ja Harry korjaavat välinsä ja Harry vie Albusin Cedricin haudalle kertoen käyvänsä säännöllisesti pyytämässä häneltä anteeksi osuudestaan Cedricin kuolemaan. Scorpius alkaa harjoittelemaan huispausta ja lämmittelee suhteitaan Roseen.


title: HMS Cumberland (1842)

text: HMS Cumberland oli Britannian Kuninkaallisen laivaston vuonna 1842 vesillelaskettu Cumberland-luokan 70-tykkinen kolmannen luokan linjalaiva.


title: HMS Cumberland (1842)

text: Alus tilattiin 9. lokakuuta 1833 Chathamin telakalta. Sen köli laskettiin huhtikuussa 1836 ja alus laskettiin vesille 21. lokakuuta 1842. Alus valmistui 7. joulukuuta varustettuna reserviin. Alus varustettiin elokuusta 1846 tammikuuhun 1846.


title: HMS Cumberland (1842)

text: Alus otettiin palvelukseen 31. elokuuta 1850 Chathamin vartiolaivaksi päällikkönään Peter Richards. Alus otettiin 7. tammikuuta 1851 uudelleen palvelukseen päällikkönään George Henry Seymour. Alus määrättiin vara-amiraali Sir George Francis Seymourin lippulaivaksi ja se oli varustettavana tehtäväänsä Chathamissa tammikuusta helmikuuhun. Alus oli aluksi Pohjois-Amerikassa ja Länsi-Intiassa ennen kuin se siirtyi 1854 Krimin sodan uhatessa Itämerelle.


title: HMS Cumberland (1842)

text: Alus lähti maaliskuussa 1854 laivasto-osaston mukana Itämerelle, jossa se osallistui elokuussa Bomarsundin valtaukseen. Alus muutettiin koululaivaksi vuonna 1870 ja se tuhoutui tulipalossa 1889.


title: Pictorius

text: Pictorius on ollut muun muassa seuraavien henkilöiden sukunimi:


title: Todistettavasti syyllinen (1. tuotantokausi)

text: Televisiosarjan Todistettavasti syyllinen ensimmäistä tuotantokautta alettiin esittää Yhdysvalloissa 28. syyskuuta 2003 ja Suomessa MTV3-kanavalla 1. kesäkuuta 2004. Sen avausjakso sai Yhdysvalloissa yli 15,5 miljoonaa katsojaa.


title: Francisco Javier de Istúriz

text: Francisco Javier de Istúriz y Montero (31. lokakuuta 1790 – 2. huhtikuuta 1871) oli espanjalainen poliitikko, joka toimi kolmesti Espanjan pääministerinä vuosina 1836, 1846–1847 ja 1858.


title: Francisco Javier de Istúriz

text: Istúriz oli yksi vuoden 1820 vallankumouksen johtajista ja hän toimi vuonna 1823 lyhyen aikaa parlamentin eli cortesin puhemiehenä ennen yksinvaltiuden palauttamista. Saatuaan tuolloin kuolemantuomion hän pakeni Englantiin. Hän palasi Espanjaan vuoden 1834 yleisen armahduksen turvin ja hänet valittiin edustajaksi cortesiin, jossa hän liittyi radikaaleihin ("exaltados"). Istúriz valittiin vuonna 1835 cortesin toisen kamarin puhemieheksi. Hän omaksui oppositioasenteen suhtautumisessaan Juan Álvarez Mendizábalin hallitukseen ja läheni mielipiteiltään maltillisia ("moderados"). Mendizábalin eron jälkeen Istúriz toimi toukokuusta elokuuhun 1836 pää- ja ulkoministerinä, mutta hän joutui eroamaan ja lähtemään maasta, kun sijaishallitsija Maria Kristiina joutui sotilaskapinan seurauksena palauttamaan voimaan liberaalimman vuoden 1812 perustuslain. Vannottuaan valan uudelle perustuslaille Istúriz saattoi palata ja hänet valittiin 1838 jälleen cortesin puhemieheksi. Hän oli pääministerinä toisen kerran vuonna 1846 ja kolmannen kerran vuonna 1858. Lisäksi hän oli Espanjan lähettiläänä Lontoossa 1847–1848, 1850 ja 1858–1862 sekä Pariisissa 1863–1864.


title: Raif Badawi

text: Raif Badawi (13. tammikuuta 1984) on saudiarabialainen aktivisti ja kirjoittaja. Hän on nettisivun Free Saudi Liberals perustaja. Hänet tuomittiin vuonna 2014 islamin halventamisesta kymmenen vuoden vankeuteen ja tuhanteen raipaniskuun. Badawin vaimo ja kolme lasta asuvat maanpaossa Kanadassa. Vuonna 2015 Badawille myönnettiin Euroopan parlamentin ihmisoikeuksien puolesta annettava Saharov-palkinto. Ennen tätä Badawi oli saanut jo lukuisia ihmisoikeus- ja sananvapauspalkintoja.


title: Francisco Silvela

text: Francisco Silvela y Le Vielleuze (15. joulukuuta 1843 – 29. toukokuuta 1905) oli espanjalainen poliitikko, joka toimi kahdesti Espanjan pääministerinä vuosina 1899–1900 ja 1902–1903.


title: Francisco Silvela

text: Silvela oli alkujaan asianajaja ja poliittinen kirjailija. Hänet valittiin parlamenttiin ensin liberaalipuolueen edustajana, mutta hän siirtyi myöhemmin konservatiiveihin. Hän oli ensi kerran ministerinä vuonna 1879, oikeusministerinä 1883–1884 ja sisäministerinä 1890–1891. Hän ajautui erimielisyyksiin konservatiivien johtajan Antonio Cánovas del Castillon kanssa ja oli useita vuosia syrjässä politiikasta. Kun Cánovas del Castillo salamurhattiin vuonna 1897, Silvelasta tuli konservatiivien uusi johtaja ja hän muodosti koko puolueen uudestaan. Hän toimi pääministerinä maaliskuusta 1899 marraskuuhun 1900 ja uudelleen joulukuusta 1902 heinäkuuhun 1903. Silvelan jälkeen puolueen johtoon nousi Antonio Maura.


title: Raimundo Fernández Villaverde

text: Raimundo Fernandez Villaverde y García del Rivero (20. tammikuuta 1848 Madrid – 15. heinäkuuta 1905 Madrid) oli espanjalainen poliitikko, joka toimi kahdesti Espanjan pääministerinä vuosina 1903 ja 1905.


title: Raimundo Fernández Villaverde

text: Villaverde valittiin edustajaksi Espanjan parlamenttiin eli cortesiin ensi kerran vuonna 1872. Hän esiintyi ensimmäisen tasavallan aikana monarkistina ja toimi sittemmin ministerinä useissa konservatiivisissa hallituksissa, muun muassa sisäministerinä 1885 sekä oikeus- ja sisäministerinä 1892. Vuosina 1884–1885 hän oli Madridin prefektinä. Villaverde ryhtyi puolueessaan Francisco Silvelan tukijaksi ja toimi valtiovarainministerinä tämän hallituksissa 1899–1900 ja 1902–1903. Hän pyrki palauttamaan finanssiuudistuksilla Espanjan valtiontalouden jaloilleen katastrofaalisen vuoden 1898 sodan jäljiltä. Silvelan toisen hallituksen kaaduttua Villaverdestä tuli heinäkuussa 1903 pääministeri, mutta hänen hallituksensa kaatui jo saman vuoden joulukuussa. Villaverde kokosi toisen hallituksensa tammikuussa 1905, mutta konservatiivien sisäinen hajaannus johti sen kaatumiseen jo saman vuoden kesäkuussa. Villaverde kuoli yllättäen vain muutamaa viikkoa myöhemmin.


title: Durant Motors

text: Durant Motors oli amerikkalainen, vuosina 1921 – 1931 toiminut ajoneuvoja valmistanut yhtiö. Durant Motors toimi emoyhtiönä, jonka alaisuudessa oli eri merkeillä autoja valmistaneita tytäryhtiöitä, sekä Yhdysvalloissa että Kanadassa. Durant Motorsin perusti aiemmin General Motors Corporationin johtajana toiminut William C. Durant.


title: Durant Motors

text: Durant Motors rakennettiin William Durantin oppien mukaisesti yhtiöksi, jolla olisi General Motorsin tavoin tarjota auto useaan eri hintaluokkaan. Yhtiön merkkejä olivat Flint, Durant, Star, joilla yhtiö kilpaili GM:n Buickia, Oldsmobilea, Oaklandia ja Chevroletia vastaan. William Durant hankki yhtiönsä omistukseen Connecticutin Bridgeportista kotoisin olleen, loistoautoja valmistaneen Locomobile Company of American konkurssipesän. Tämä hankinta loi Durant Motorsille mahdollisuuden kilpailla eksklusiivisten loistoautojen markkinoilla, Rolls-Royce- ja Pierce-Arrow -merkkejä vastaan. Durant Motorsilla oli läheiset suhteet Dort-, Frontenac- ja De Vaux-automerkkeihin. Star-nimellä valmistetut autot saivat vientiversioina nimen "Rugby". Vuosina 1928 – 1931 yhtiö myi hyötyajoneuvoja Yhdysvaltain ja Kanadan markkina-alueilla "Rugby Trucks" -brändin alla. Lisäksi yhtiöllä oli suunnitelmat "Princeton"-nimellä valmistettavasta autosta, joka kilpailisi Packardia ja Cadillacia vastaan, sekä "Eagle"-merkistä, joka sijoittuisi halvimman Starin ja Durantin väliin. Kumpaakaan merkkiä ei kuitenkaan laitettu tuotantoon.


title: Durant Motors

text: Alkuaan Durant Motors menestyi hyvin, kiitos siitä kuuluu William Durantin luomalle usean merkin politiikalle ja General Motorsin johdossa hankitulle kokemukselle.


title: Durant Motors

text: William Durant oli yhtenä sijoittajana perustamassa kuorma-autoja valmistanutta Mason Truck-yhtiötä, joka oli Durant Motorsin kanssa yhteistyössä. Lisäksi hän perusti lukuisia apuyhtiöitä tukemaan varsinaista emoyhtiötä. Vuonna 1927 yhtiön tuotelinjastossa tehtiin suuria muutoksia. Durantin tuotantolinja suljettiin uusien mallien vaatimien työkalujen asennusta varten ja vuodelle 1928 se alkoi tuottaman täysin uudistunutta Durantia. Locomobilen ja Rugbyn valmistus jatkui ennallaan kun taas Mason Truckin, Flintin sekä Starin valmistus lopetettiin huhtikuussa 1928. Locomobilen valmistus päättyi vuonna 1929.


title: Durant Motors

text: Vuoden 1929 pörsiromahdus vähensi autojen myyntiä ja yhtiön taloudellinen tilanne heikkeni nopeasti. Koska autot eivät tehneet kauppaansa, myyntipisteitä jouduttiin sulkemaan ja Durant Motorsin markkinaosuus pieneni, näin kierre oli valmis. Viimeiset yhtiön valmistamat autot, jotka olivat Durant-merkkisiä, rullasivat linjalta vuonna 1931. Kanadan tytäryhtiö jatkoi vielä toimintaansa nimellä "Durant Frontenac", mutta Durant-etuliite poistui käytöstä saman vuoden aikana.


title: Durant Motors

text: Durant Motorsin samannimistä autoa valmistanut tehdas, Michiganin Lansingissa, Verlinden Avenuella, avattiin vuonna 1920. Durantin valmistuksen päätyttyä ja yhtiön lakattua olemasta, tehdas pysyi tyhjillään vuoteen 1935 asti, jolloin GM osti sen haltuunsa. Aluksi siellä toimi GM:n autokoreja valmistanut Fisher Body -yksikkö, sittemmin se muutettiin "Buick-Oldsmobile-Cadillac" -tehtaaksi. Se yhdistettiin hallinnollisesti toisen GM:n Lansingissa sijainneen, Oldsmobilen alkuperäisen tehtaan kanssa Lansing Car Assembly-yksiköksi. Lansing Car Assembly muodostui kahdesta erillisestä laitoksesta: autojen koreja valmistaneesta "Lansing Car Assembly - Body Shop" -yksiköstä joka oli Durantin peruja sekä "Lansing Car Assembly - Main Plant" -päätehtaasta, jossa tapahtui autojen kokoonpano. Lansing Car Assemblyn vanhempi osa sai alkunsa vuonna 1901, kun Ransom E. Olds perusti sinne autotehtaan. Kun tehdas toukokuun 6. päivänä vuonna 2005 suljettiin, se oli Yhdysvaltain pisimpään toiminnassa ollut autotehdas. Se oli myös General Motorsin viimeinen tehdas, jossa autojen korit valmistettiin toisessa tehtaassa kuin missä auton loppukokoonpano tapahtui.


title: Durant Motors

text: Durant Motorsin entinen, New Jerseyn Elizabethissä sijainnut tehdas, toimi lopettamisensa jälkeen yhtenä 1930-luvun ensimmäisistä supermarketeista, jonka jälkeen tiloissa toimi leipomo. Tehdastilat olivat varastokäytössä, kun ne tuhoutuivat tulipalossa joulukuussa 2011.


title: Durant Motors

text: William Durant kuoli lähes varattomana, 85 vuoden ikäisenä, vuonna 1947. Henry Ford kuoli samana vuonna 83 vuoden ikäisenä.


title: Eevi Teittinen

text: Eevi Emma Ilona Teittinen (s. 28. huhtikuuta 1989 Kotka) on suomalainen fitness-urheilija ja personal trainer. Hän voitti Suomen mestaruuden ensimmäisissä SM-kisoissaan lokakuussa 2015 lajinaan bikini fitness (alle 160-senttisten sarja), ja sai edustuspaikan Suomen MM-kisajoukkueeseen.


title: Eevi Teittinen

text: Hän seurusteli suomalaisen rap-artisti Uniikin kanssa. Uniikki kosi Eeviä Blockfest-festivaaleilla keikkansa aikana elokuussa 2015. Kesällä 2016 Eevi ja Uniikki erosivat. Teittinen asuu avoliitossa UFC-ottelija Teemu Packalénin kanssa.


title: Eevi Teittinen

text: Teittinen on suosittu bloggaaja ja hänen Instagram-tilillään on yli 100 000 seuraajaa helmikuussa 2017. Hän osallistui "Fitnesspäiväkirjojen" toiselle tuotantokaudelle, joka esitettiin keväällä 2016. Keväällä 2017 Teittinen kilpaili "Tanssii tähtien kanssa" -ohjelman kymmenennellä tuotantokaudella. Parinsa Jani Rasimuksen kanssa hän putosi juuri ennen finaaleja ja he sijoittuivat neljänneksi.


title: Eugenio Montero Ríos

text: Eugenio Montero Ríos (13. marraskuuta 1832 Santiago de Compostela – 12. toukokuuta 1914 Madrid) oli espanjalainen poliitikko, joka toimi Espanjan pääministerinä vuonna 1905.


title: Eugenio Montero Ríos

text: Montero Ríos toimi kirkollisoikeuden professorina Oviedon, Santiago de Compostelan ja Madridin yliopistoissa. Hänet valittiin vuonna 1869 parlamenttiin eli cortesiin ja hän toimi Juan Primin hallituksen oikeusministerinä. Tässä ominaisuudessa hän esitteli lain, joka mahdollisti siviiliavioliitot. Montero Ríos oli myöhemmin pitkään yksi liberaalipuolueen arvostetuimpia poliitikkoja. Hän toimi uudelleen oikeusministerinä 1892–1893 sekä senaatin puhemiehenä 1894–1895, 1899 ja 1909–1914. Hän myös johti Espanjan valtuuskuntaa vuoden 1898 Pariisin rauhanneuvotteluissa ja toimi lyhyesti pääministerinä kesäkuusta marraskuuhun 1905.


title: Jean Louis Bousquet

text: Jean Louis Bousquet (1664–1747) oli ranskalainen upseeri, joka toimi lyhyen aikaa hattujen sodan aikana Suomessa olleiden Ruotsin sotajoukkojen ylipäällikkönä.


title: Jean Louis Bousquet

text: Bousquet lähti kotimaastaan vuonna 1609 ja liittyi Englannin armeijaan. Myöhemmin hän palveli myös Hollannin ja Saksin armeijoissa. Hänen kerrotaan jääneen Ruotsin armeijan vangiksi vuonna 1704 Saksissa ja liittyneen Ruotsin armeijaan 1706.


title: Jean Louis Bousquet

text: Bousquet oli ammattisotilas, joka toimi Ruotsin palveluksessa suureen Pohjan sodan aikana. Hän oli Haminan linnoituksen komentajana vuonna 1739. Hattujen sodan aikana Suomessa olleiden joukkojen ylipäällikkö Charles Emil Lewenhaupt ja hänen lähin miehensä Henrik Magnus von Buddenbrock vietiin 1742 vankeina Tukholmaan syytettynä virkarikoksista. Tällöin Bousquet nimitettiin joukkojen ylipäälliköksi. Hänelle ei tosin jäänyt muuta tehtävää kuin allekirjoittaa venäläisten kanssa antautumissopimus.


title: Segismundo Moret

text: Segismundo Moret y Prendergast (2. kesäkuuta 1833 Cádiz – 28. tammikuuta 1913 Madrid) oli espanjalainen poliitikko, joka toimi kolmesti Espanjan pääministerinä vuosina 1905–1906, 1906 ja 1909–1910.


title: Segismundo Moret

text: Moret oli taloustieteen professori Madridin yliopistossa ja hän tuli tunnetuksi kansantaloutta koskevista puheenvuoroistaan. Vuoden 1868 vallankumouksen jälkeen hän liittyi demokraatteihin ja toimi vuonna 1869 siirtomaaministerinä. Tässä ominaisuudessa hän antoi määräyksen orjuuden kieltämisestä Espanjan siirtomaissa. Vuonna 1872 hän oli jonkin aikaa valtiovarainministerinä ja sittemmin Espanjan suurlähettiläänä Lontoossa. Bourbonien valtaanpaluun jälkeen Moret perusti aluksi oman monarkistisen puolueen. Myöhemmin hän liittyi Práxedes Mateo Sagastan liberaalipuolueeseen ja toimi tämän hallituksissa ulkoministerinä 1886 ja 1893, sisäministerinä 1888, 1891 ja 1902 sekä siirtomaaministerinä 1897. Viimeksi mainitussa asemassa hän kannatti itsehallinnon antamista kapinaan nousseelle Kuuballe ja Puerto Ricolle, mutta aloite tuli liian myöhään. Elämänsä viimeisten kuukausien ajan Moret toimi edustajainhuoneen puhemiehenä.


title: Henrik Magnus von Buddenbrock

text: Henrik Magnus von Buddenbrock (22. heinäkuuta 1685 – 16. heinäkuuta 1743) oli ruotsalainen vapaaherra ja kenraaliluutnantti sekä Suomessa olleiden ruotsalaisjoukkojen ylipäällikkö. Hänet teloitettiin hattujen sodan jälkiselvittelyissä.


title: Henrik Magnus von Buddenbrock

text: Buddenbrock kuului vauraaseen baltiansaksalaiseen sukuun. Hän lähti sotilasuralle ja yleni vuonna 1700 viisitoistavuotiaana Ruotsin armeijan kapteeniksi ja osallistui suureen Pohjan sotaan. Vapauden ajan hattupuolueen jäsenenä hän oli 1730-luvulla innokkaimpia Venäjän-vastaisen sotahankkeen kannattajia. Vuonna 1739 hän osallistui valtiopäivien valiokuntaan, joka totesi Venäjän-vastaisen sodan olevan valtakunnan paras puolustus.


title: Henrik Magnus von Buddenbrock

text: Sotavalmistelujen aikana vuonna 1740 Buddenbrock nimitettiin Suomessa olevien joukkojen ylipäälliköksi. Hattujen sodan huonon alun takia hänen tilalleen ylipäälliköksi tuli Charles Emil Lewenhaupt. Sodan loppuvaiheessa 1742 sekä Buddenbrock että Lewenhaupt vietiin vankeina Tukholmaan. Heidät tuomittiin Ruotsin sotilaskunnian tahraamisesta kuolemaan ja mestattiin 16. heinäkuuta 1743.


title: Manuel García Prieto

text: Manuel García Prieto, Alhucemasin markiisi (1859 Astorga – 1938 San Sebastian) oli espanjalainen poliitikko, joka toimi Espanjan pääministerinä kolmesti vuosien 1917–1918 aikana sekä vuosina 1922–1923.


title: Manuel García Prieto

text: García Prieto oli liberaalipuolueen johtajiin kuuluneen Eugenio Montero Ríosin vävy. Hän vaikutti aluksi Espanjan edustajainhuoneessa, jossa kohosi yhdeksi puolueensa johtavista henkilöistä. Hän oli vuosina 1905–1906 peräkkäin sisä-, oikeus- sekä kauppa- ja maatalousministerinä. José Canalejasin hallituksessa 1910–1912 García Prieto toimi ulkoministerinä. Hän allekirjoitti lokakuussa 1912 Ranskan kanssa solmitun sopimuksen Marokon jakamisesta etupiireihin, ja hänet palkittiin tästä hyvästä Alhucemasin (Al Hoceima) markiisin arvolla. García Prieto jatkoi ulkoministerinä myös Canalejasin kuoleman jälkeen kreivi Romanonesin hallituksessa, mutta siirtyi vuoden 1913 aikana eräiden muiden liberaalipuolueen edustajien kanssa oppositioon. Ensimmäisen maailmansodan aikana García Prieto toimi pääministerinä huhtikuusta kesäkuuhun 1917, pää- ja ulkoministerinä lokakuusta 1917 maaliskuuhun 1918, sisäministerinä maaliskuusta marraskuuhun 1918 ja jälleen pääministerinä marraskuusta joulukuuhun 1918. Hänen toinen hallituksensa oli liberaalien ja konservatiivien muodostama suuri koalitio. García Prieto kokosi liberaaleista vielä neljännen hallituksen joulukuussa 1922. Sen rasitteena oli Espanjan huono menestys Marokossa käydyssä Rifin sodassa. Syyskuussa 1923 kenraali Miguel Primo de Rivera suoritti sotilasvallankaappauksen, jolloin García Prieto joutui eroamaan. Hän vetäytyi sen jälkeen politiikasta.


title: Álvaro Figueroa y Torres Mendieta

text: Álvaro Figueroa y Torres Mendieta, kreivi Romanones (9. elokuuta 1863 Madrid – 11. syyskuuta 1950 Madrid) oli espanjalainen poliitikko, joka toimi Espanjan pääministerinä kolme kertaa vuosina 1912–1913, 1915–1917 ja 1918–1919.


title: Álvaro Figueroa y Torres Mendieta

text: Romanones kuului liberaalipuolueeseen ja hänet valittiin Espanjan edustajainhuoneeseen Guadalajaran edustajana. Hän oli vuonna 1905 maatalous- ja kauppaministerinä sekä 1905–1906 oikeusministerinä. Vuonna 1910 hänet valittiin edustajainhuoneen puhemieheksi. Romanones tuli pääministeriksi José Canalejasin kuoleman jälkeen marraskuussa 1912, mutta hänen ensimmäinen hallituksensa kaatui liberaalipuolueen sisäisten kiistojen seurauksena lokakuussa 1913. Ensimmäisen maailmansodan puhjettua Romanones alkoi kannattaa näkyvästi Espanjan lähentymistä ympärysvaltoihin. Tultuaan joulukuussa 1915 uudelleen pääministeriksi hän kuitenkin pitäytyi edellisen hallituksen viitoittamassa puolueettomuuspolitiikassa, sillä enemmistö kansasta ja parlamentista vastusti sotaan liittymistä. Hänen toinen hallituksensa erosi huhtikuussa 1917. Vuonna 1918 Romanones toimi oikeusministerinä Antonio Mauran johtamassa kansallisen yhtenäisyyden hallituksessa ja ulkoministerinä Manuel García Prieton lyhytikäisessä hallituksessa. Joulukuussa 1918 hän tuli itse pää- ja ulkoministeriksi. Hän joutui eroamaan huhtikuussa 1919. Romanones oli 1922–1923 oikeusministerinä García Prieton neljännessä hallituksessa. Miguel Primo de Riveran diktatuurin aikana hän oli oppositiossa.


title: Álvaro Figueroa y Torres Mendieta

text: Romanones toimi vielä ulkoministerinä viimeisessä kuningaskunnan ajan hallituksessa keväällä 1931. Toisen tasavallan aikana hän toimi riviedustajana parlamentissa.


title: Padinki

text: Padinki tarkoittaa seuraavia:


title: Padišah

text: Padišah on islamilaisissa maissa aiemmin käytössä ollut arvonimi. Sitä käytettiin muun muassa Afganistanin hallitsijasta ja Turkin sulttaanista, jolloin se muuntautui muotoon pašša.


title: Ironwood

text: Ironwood on kaupunki Yhdysvaltojen osavaltiossa Michiganissa. Vuoden 2010 väestönlaskennassa kaupungissa oli 5 387 asukasta. Ironwood on väkiluvultaan Gogebicin piirikunnan suurin kaupunki.


title: Peter von der Pahlen

text: Peter von der Pahlen (1745–1826) oli venäläinen kreivi (vuodesta 1799), kenraali ja valtiomies. Hän oli Venäjän lähettiläs Tukholmassa ja kenraalikuvernööri Baltiassa. Vuosina 1800–1801 hän oli ulkoasiainkollegion presidentti. Hän johti vuonna 1801 Paavali I:stä vastaan solmittua salaliittoa.


title: Stefan Elliott

text: Stefan Elliott (s. 30. tammikuuta 1991) on kanadalainen jääkiekkoilija, joka pelaa NHL-seura Pittsburgh Penguinsin organisaatiossa.


title: Stefan Elliott

text: Elliott pelasi juniorikiekkoa Vancouver North West Giantsissa, josta siirtyi korkeimmalle junioritasolle WHL-joukkue Saskatoon Bladesiin. Ensimmäisellä kokonaisella kaudellaan Bladesissa 2007–2008 Elliott oli joukkueen sisäisen pörssin ykkönen sekä 31 syöttöpisteellään että 40 tekemällään tehopisteellä.


title: Stefan Elliott

text: Seuraavalla kaudella 2008-2009 Elliott paransi tehden 15 maalia ja 55 tehopistettä. Elliott varattiin toisella kierroksella 49. pelaajana Colorado Avalancheen.


title: Stefan Elliott

text: 21. maaliskuuta 2011 Elliott siirtyi kolmivuotisella tulokassopimuksella Coloradoon. 16. huhtikuuta 2011 Elliott siirtyi Avalanchen AHL-farmiseura Lake Erie Monstersiin pelaamaan pudotuspelejä. Ensimmäisellä kokonaisella ammattilaiskaudella 2011–2012 Elliott sai ensimmäisen kutsunsa NHL:n puolelle 25. marraskuuta 2011. Seuraavana päivänä hän teki NHL-debyytissään myös ensimmäisen maalinsa iskiessään voittomaalin ohi maalivahti Devan Dubnykin ottelussa Edmonton Oilersia vastaan.


title: Stefan Elliott

text: Neljännellä ammattilaiskaudellaan Elliott tuli asetetuksi waivers -listalle 29. syyskuuta 2014 ennen kuin hänet siirrettiin Monstersiin. Elliott laitettiin pelaamaan ensimmäiseen puolustuspariin vastaamaan joukkueen puolustajien pisteiden tekemisestä. Hän teki seurahistorian parhaan tuloksen iskettyään 19 maalia ja yhteensä 40 tehopistettä. Elliott valittiin Monstersista pelaamaan AHL:n tähdistöotteluun, jonka lisäksi hän pelasi NHL:n puolella viisi pisteetöntä ottelua.


title: Stefan Elliott

text: Elliottin jäätyä jatkuvasti ilman vakituista roolia NHL:ssä, Avalanche kauppasi hänen pelaajaoikeutensa Arizona Coyotesiin vaihdossa Brandon Gormleyhyn 9. syyskuuta 2015. 18. syyskuuta Elliott ja Coyotes solmivat vuoden kaksisuuntaisen sopimuksen.


title: Paiseniitty

text: Paiseniitty on muun muassa Pohjois-Suomessa ja Karjalassa puronvarressa oleva niitty, jolle saatiin kasvun lisäämiseksi nousemaan vesi patoamalla puro, joka toi sinne lietettä. Pato tehdään niinä kesinä joka toinen vuosi elo-syyskuussa, kun heinäniittyä ei korjata eli se on sängellä. Niitylle nousee vesi niin, että se näyttää järveltä ja virtaavan veden ansiosta se pysyy sulana koko talven, mikä nopeuttaa kasvun alkamista keväällä. Kun jäät ja lumet ovat keväällä sulaneet, pato avataan ja jäädään odottamaan heinän kasvua. Sitten patoa aletaan taas sulkea kasvun mukaan mutta ei niin että heinä peittyy täysin. Veden annetaan olla lähelle heinänteon alkua, ja niityn sanotaan silloin olevan "paiseessa". Pato avataan ennen heinäntekoon ryhtymistä. Sen jälkeen niitty saa olla vuoden kuivillaan, kunnes syksyllä vettä aletaan jälleen padota.


title: Paistunturit

text: Paistunturit () on Utsjoella 25 kilometriä kirkonkylästä lounaaseen loiva tunturiryhmä, jonka korkeimmat huiput ovat Kaimoaivi (646 m) ja Guivi (642 m).


title: Karl Arvid Haldin

text: Karl Arvid Haldin (31. maaliskuuta 1900 Mustasaari – 30. maaliskuuta 1989 Pietarsaari) oli linja-autoliikennöitsijä, jonka perustama Haldin & Rose -yhtiö on Suomen vanhimpia ellei vanhin yhä toimiva maantieliikenneyritys. Haldin oli paitsi uranuurtaja liikennöitsijänä, myös rakensi yrittäjänä Pohjanmaan rannikolle merkittävän kuljetus- ja matkailualan yritysryppään.